open-index/open-wikipedia-markdown huggingface dataset:
തായ്പേയ് ടൈംസ്

റിപ്പബ്ലിക് ഓഫ് ചൈനയിലെ (തായ്‌വാൻ) രണ്ട് ഇംഗ്ലീഷ് ഭാഷാ പത്രങ്ങളിലൊന്നാണ് ***തായ്‌പേയ് ടൈംസ്***. 2010-ൽ *[[Taiwan News|തായ്‌വാൻ ന്യൂസ്]]* അച്ചടി നിർത്തിയതിൽ പിന്നെ *[[The China Post|ദി ചൈന പോസ്റ്റ്]]* എന്ന ഇംഗ്ലീഷ് ദിനപത്രം മാത്രമാണ് തായ്‌വാനിൽ നിന്ന് പുറത്തിറങ്ങുന്നത്. 1999-ൽ സ്ഥാപിച്ച *തായ്പേയ് ടൈംസ്* പ്രസിദ്ധീകരിക്കുന്നത് ലിബർട്ടി ടൈംസ് ഗ്രൂപ്പാണ്. ഇവർ തന്നെയാണ് ചൈനീസ് ഭാഷയിലുള്ള ദിനപത്രമായ *[[Liberty Times|ലിബർട്ടി ടൈംസിന്റെയും]]* പ്രസാധകർ. ഈ പത്രം തായ്‌വാന് സ്വാതന്ത്ര്യം ലഭിക്കണമെന്ന തരത്തിലുള്ള എഡിറ്റോറിയൽ നിലപാടാണെടുക്കുന്നത്.

*[[The Guardian|ദി ഗാർഡിയൻ]]* പോലുള്ള പത്രങ്ങൾക്കൊപ്പം ഈ പത്രവും ജോർജ്ജ് സോറോസിന്റെ പ്രോജക്റ്റ് സിൻഡിക്കേറ്റിൽ പങ്കാളിയാണ്.

## അവലംബം

## പുറത്തേയ്ക്കുള്ള കണ്ണികൾ

* Official website
* Timeline of Taipei Times
* ''The Guardian'': World News Guide: Taiwan

വർഗ്ഗം:തായ്‌വാനിലെ പത്രങ്ങൾ
കുക്ക് ദ്വീപുകളുടെ വിദേശബന്ധങ്ങൾ

കുക്ക് ദ്വീപുകൾ പല രാജ്യങ്ങളുമായും അന്താരാഷ്ട്ര സംഘടനകളുമായും നയതന്ത്ര ബന്ധം പുലർത്തുന്നുണ്ട്.

1984-ൽ ലോകാരോഗ്യസംഘടനയിൽ അംഗമാകാനുള്ള കുക്ക് ദ്വീപുകളുടെ അപേക്ഷ ലോകാരോഗ്യ അസംബ്ലി സ്വീകരിച്ചു. അസംബ്ലിയിലെ അംഗത്വം അന്താരാഷ്ട്ര സമൂഹത്തിന്റെ പൂർണ്ണ പ്രാതിനിദ്ധ്യത്തോടെയായതിനാൽ അന്താരാഷ്ട്ര സമൂഹം കുക്ക് ദ്വീപുകൾക്ക് "കരാറുകളിലേർപ്പെടാനുള്ള പൂർണ്ണമായ ശേഷിയുണ്ട്" എന്ന് തീരുമാനിച്ചതായി യു.എൻ. സെക്രട്ടറി ജനറൽ തീരുമാനമെടുത്തു. "എല്ലാ രാജ്യങ്ങൾക്കും" പങ്കെടുക്കാവുന്നതെന്ന് നിഷ്കർഷിച്ചിട്ടുള്ള ഉടമ്പടികളിൽ പങ്കെടുക്കാൻ കുക്ക് ദ്വീപുകൾക്കും ശേഷിയുണ്ടെന്ന് ഇതിനാൽ യു.എൻ. സെക്രട്ടറി ജനറൽ തീരുമാനമെടുത്തു.

കുക്ക് ദ്വീപുകൾക്ക് **41** രാജ്യങ്ങളുമായി നയതന്ത്രബന്ധമുണ്ട്. ഈ രാജ്യത്തിന് 2 നയതന്ത്ര മിഷനുകളുണ്ട്: ന്യൂസിലാന്റിലെ ഹൈക്കമ്മീഷനും ബ്രസ്സൽസിൽ യൂറോപ്യൻ യൂണിയനിലെ (ഇ.യു.) എംബസിയും.

2000-ൽ കുക്ക് ദ്വീപുകളുടെ ഭരണകൂടം യൂറോപ്യൻ യൂണിയൻ, ആഫ്രിക്കയിലെയും കരീബിയനിലെയും പസഫിക്കിലെയും രാജ്യങ്ങളുടെ ഗ്രൂപ്പ് (എ.സി.പി.) എന്നിവയുമായി കോട്ടോണു പാർട്ട്ണർഷിപ്പ് ഉടമ്പടി ഒപ്പുവയ്ക്കുകയുണ്ടായി.

## കുറിപ്പുക‌ൾ
(* diplomatic envoys have been accredited or agréments issued and credentials remain to be presented)

## പുറത്തേയ്ക്കുള്ള കണ്ണികൾ
* Ministry of Foreign Affairs and Immigration, Cook Islands Government
* Cook Islands analysis
* The Cook Islands’ unique constitutional and international status
* Cook Islands Representatives Overseas, 2006
* Diplomatic Relations List 2011

## അവലംബം

വർഗ്ഗം:കുക്ക് ദ്വീപുകൾ
ചാലക്കുടി പടിഞ്ഞാറെ പള്ളി

തൃശ്ശൂർ ജില്ലയിലെ ചാലക്കുടി നഗരസഭയിൽ ചാലക്കുടിയുടെ പടിഞ്ഞാറ് ഭാഗത്ത്  സ്ഥിതി ചെയ്യുന്ന ക്രൈസ്തവ ദേവാലയമാണ് **ചാലക്കുടി പടിഞ്ഞാറെ പള്ളി** (Chalakudy West Church) അഥവാ **നിത്യസഹായമാതാ പള്ളി** (Our Lady of P. Help). പൗരസ്ത്യ കത്തോലിക്ക വിഭാഗത്തിലെ സീറോ മലബാർ കത്തോലിക്ക സഭയുടെ ഭാഗമാണ് ഈ പള്ളി. നിത്യസഹായമാതാവിന്റെ നാമധേയത്തിലാണ് പള്ളി സ്ഥാപിച്ചിരിക്കുന്നത്. തദ്ദേശവാസികൾ മുഞ്ഞേലി പള്ളിയെന്നും ഇതിനെ വിളിക്കുന്നു.

തൃശ്ശൂർ അതിരൂപതയിൽ ഇരിങ്ങാലക്കുട രൂപതയുടെ കീഴിലുള്ള ചാലക്കുടി ഫൊറോന പള്ളിയുടെ കീഴിലാണ് ഈ ഇടവക പള്ളി.

## നാഴികക്കല്ലുകൾ

ചാലക്കുടി ഫൊറോന പള്ളിയുടെ ഭാഗമായിരുന്ന പടിഞ്ഞാറെ ചാലക്കുടി നിവാസികൾക്കായി 1966 ൽ ഈ പള്ളി സ്ഥാപിച്ചു.

## അവലംബം

## പുറത്തേക്കുള്ള കണ്ണികൾ
*ഇരിങ്ങാലക്കുട രൂപതയുടെ ഔദ്യോഗിക വെബ്‌സൈറ്റ്
*ഇരിങ്ങാലക്കുട രൂപതയുടെ ഔദ്യോഗിക വെബ്‌സൈറ്റിലെ ചാലക്കുടി പടിഞ്ഞാറെ പള്ളിയുടെ പ്രത്യേക പേജിലേക്ക് 

വർഗ്ഗം:തൃശ്ശൂർ ജില്ലയിലെ ക്രിസ്ത്യൻ പള്ളികൾ
വർഗ്ഗം:സീറോ മലബാർ കത്തോലിക്കാ സഭയിലെ പള്ളികൾ
വർഗ്ഗം:ഇരിങ്ങാലക്കുട രൂപതയിലെ പള്ളികൾ
പാടുന്ന പുഴ

ജയമാരുതി പ്രൊഡക്ഷൻസിന്റെ ബാനറിൽ ടി.ഇ. വാസുദേവൻ നിർമിച്ച മലയാളചലച്ചിത്രമാണ് **പാടുന്ന പുഴ**.  ജയാഫിലിംസിന്റെ വിതരണത്തിൽ ഈ ചിത്രം 1968 ജൂൺ 20-ന് കേരളത്തിൽ പ്രദർശനം തുടങ്ങി.

## അഭിനേതാക്കൾ
*പ്രേം നസീർ
*കെ.പി. ഉമ്മർ
*അടൂർ ഭാസി
*ശങ്കരാടി
*രാധാകൃഷ്ണൻ
*പ്രതാപൻ
*ജി.കെ. പിള്ള
*പഞ്ചാബി
*ഷീല
*ഉഷാ നന്ദിനി
*ജയഭാരതി
*ആറന്മുള പൊന്നമ്മ
*ടി.ആർ. ഓമന

## പിന്നണിഗായകർ
*എ.പി. കോമള
*സി.ഒ. ആന്റോ
*കെ.ജെ. യേശുദാസ്
*പി. ലീല
*എസ്. ജാനകി

## അണിയറ പ്രവർത്തർ
*നിർമ്മാണം - ടി.ഇ. വസുദേവൻ
*സംവിധാനം - എം കൃഷ്ണൻ നായർ
*സംഗീതം - വി ദക്ഷിണാമൂർത്തി
*ഗാനരചന - ശ്രീകുമാരൻ തമ്പി
*ബാനർ - ജയമാരുതി
*കഥ - പി. വത്സല
*തിരകഥ. സംഭാഷണം - എസ് എൽ പുരം സദാനന്ദൻ
*ചിത്രസംയോജനം - ടി ആർ ശ്രീനിവാസലു
*കലാസംവിധാനം ‌- ആർ ബി എസ് മണി
*ഛായാഗ്രഹണം - പി ദത്ത്.

## ഗാനങ്ങൾ
*സംഗീതം - വി. ദക്ഷിണാമൂർത്തി
*ഗാനരചന - ശ്രീകുമാരൻ തമ്പി

## അവലംബം

വർഗ്ഗം:1968-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:എം. കൃഷ്ണൻ നായർ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ

വർഗ്ഗം:പ്രേം നസീർ-ഷീല ജോഡി
വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
വർഗ്ഗം:തമ്പി- മൂർത്തി ഗാനങ്ങൾ
വർഗ്ഗം:ശ്രീകുമാരൻ തമ്പിയുടെ ഗാനങ്ങൾ
നിയാസിൻ

വെള്ളനിറമുള്ള, ജലത്തിൽ ലയിക്കുന്ന ക്രിസ്റ്റലീയ ഘടനയുള്ള ഒരു ജീവകമാണ് **നിയാസിൻ** അഥവാ **നിക്കോട്ടിനിക് ആസിഡ്**. ജീവകം ബി കോമ്പ്ലക്സിൽ അംഗമായ നിയാസിന്റെ നമ്പറിന്റെ കാര്യത്തിൽ വിഭിന്നങ്ങളായ അഭിപ്രായങ്ങൾ നിലനിൽക്കുന്നുണ്ട്. **B5** ആയും **B3** ആയും പരിഗണിക്കുന്നത് കാണാറുണ്ട്. അന്തരീക്ഷവായുവിലോ,ചൂടിലോ,ഈ ജീവകം വിഘടിച്ച് നശിക്കുന്നില്ല. ധാന്യങ്ങൾ, പയറുവർഗ്ഗ്ങ്ങൾ, യീസ്റ്റ്, ഇറച്ചിവർഗ്ഗങ്ങൾ, യീസ്റ്റ്, ഇറച്ചി, കരൾ, പഴവർഗ്ഗങ്ങൾ, പച്ചക്കറികൾ, ഉരുളക്കിഴങ്ങ് തുടങ്ങിയവയിൽ നിയാസിൻ ധാരാളമായി അടങ്ങിയിരിക്കുന്നു.

## ആവശ്യകത
ഈ ജീവകത്തിൽ നിന്ന് ഹൈഡ്രജന്റെ ഉപാപചയത്തിനാവശ്യമായ ഘടകങ്ങളായ **NAD** യും **NADP** യും ഉണ്ടാക്കുന്നു. അതുകൊണ്ട് വളർച്ച,ഉപാപചയം,നാഡീവ്യവസ്തയുടെ പ്രവർത്തനം,തുടങ്ങിയ ജീവല്പ്രവർത്തനങ്ങൾക്ക് നിയാസിന്റെ പങ്ക് വളരെ പ്രധാനപ്പെട്ടതാണ്.

## നിയാസിൻ അപര്യാപ്തത
നിയാസിന്റെ അപര്യാപ്തത മൂലമുണ്ടാകുന്ന രോഗമാണ് പെല്ലാഗ്ര. ത്വക്ക് വിണ്ട് കീറുക, പാടുകൾ ഉണ്ടാവുക, നിറവ്യത്ത്യാസം വരിക, വായിലും നാവിലും വ്രണങ്ങളും വീക്കങ്ങളും ഉണ്ടാവുക, വയറിളക്കം തുടങ്ങിയവയാണ് രോഗലക്ഷണങ്ങൾ.

## അവലംബം

വർഗ്ഗം:ബി ജീവകങ്ങൾ
പിരിഡോക്സിൻ

വെള്ളനിറമുള്ള, ജലത്തിൽ ലേയമായ,ക്രിസ്റ്റലീയഘടനയുള്ള ജീവകമാണ് **പിരിഡോക്സിൻ**. B6 എന്ന പേരിലാണ് സാധാരണ അറിയപ്പെടുന്നത്. അൽട്രാവയലറ്റ് വികിരണങ്ങളിൽ വിഘടിക്കപ്പെട്ടുപോകുമെങ്കിലും ചൂടിനെ അതിജീവിക്കും. അതുകൊണ്ടുതന്നെ പാകം ചെയ്യുമ്പോൾ ഈ ജീവകം നഷ്ടപ്പെട്ടു പോകില്ല. പയറുവർഗ്ഗങ്ങൾ,പാൽ,മുട്ട,ഇറച്ചി,ധാന്യങ്ങൾ,പച്ചക്കറികൾ എന്നിവയിൽ സുലഭമായി അടങ്ങിയിരിക്കുന്നു.

## പ്രാധാന്യം
ധാന്യകത്തിന്റെയും കൊഴുപ്പിന്റെയും ഉപാപചയത്തിൽ പ്രധാനപങ്കുവഹിക്കുന്നു.

## അവലംബം

വർഗ്ഗം:ബി ജീവകങ്ങൾ
ബയോട്ടിൻ

ജലത്തിൽ ലേയമായ, ക്രിസ്റ്റലീയഘടനയുള്ള ഒരു ബി ജീവകമാണ് **ബയോട്ടിൻ**. പൊതുവെ ജീവകം **ബി****7** എന്നും അരിയപ്പെടുന്നു.ബയോട്ടിന് **ജീവകം എച്ച്(H)** എന്ന മറ്റൊരു പേരുകൂടെയുണ്ട്.

## അവലംബം


വർഗ്ഗം:ബി ജീവകങ്ങൾ
പാന്റോത്തിനിക് ആസിഡ്

ജലത്തിൽ ലേയമായ, മഞ്ഞനിറമുള്ള, കാണാൻ എണ്ണപോലെയുള്ള ഒരു ജീവകമാണ് **പാന്റോത്തിനിക് ആസിഡ്**. ജീവകം **ബി****5** ആയും അറിയപ്പെടുന്നു.

## അവലംബം


വർഗ്ഗം:ബി ജീവകങ്ങൾ
മുഖവൂർ ശ്രീ മഹാവിഷ്ണു സ്വാമി ക്ഷേത്രം

തിരുവിതാംകൂർ ദേവസ്വം ബോർഡിന്റെ അധീനതയിലുള്ള, തിരുവനന്തപുരം ജില്ലയിലെ നെടുമങ്ങാട് താലൂക്കിലെ ഒരു വിഷ്ണുക്ഷേത്രമാണ് **മുഖവൂർ ശ്രീ മഹാവിഷ്ണുസ്വാമി ക്ഷേത്രം**. കേരള സംസ്ഥാന പുരാവസ്തു വകുപ്പ് ക്ഷേത്രത്തിലെ  കരിങ്കൽ പാളികളിൽ കൊത്തിവച്ചിട്ടുള്ള  ശിലാലിഖിതങ്ങളെക്കുറിച്ച് നടത്തിയ പഠന റിപ്പോർട്ട്‌ ഇപ്രകാരമാണ് കൊല്ലവർഷം 700 (എ.ഡി. 1525) പരമ പരംഝോത ഒതനൻ ഉപകാരമായി നിർമിച്ചു നൽകിയതാണ് ഈ ശ്രീകോവിൽ. ക്ഷേത്ര മുറ്റത്തെ കരിങ്കൽ പാളികളിൽ കൊത്തിയിട്ടുള്ള ലിഖിതങ്ങൾ കൊല്ലവർഷം 3 മുതൽ 8 വരെ നിലനിന്നിരുന്ന വട്ടെഴുത്ത് ലിപിയിൽലുള്ളതാണ്.ശ്രീകോവിലിനുള്ളിലെ ഗർഭഗൃഹത്തിൻറെ കാലപ്പഴക്കം നിർണ്ണയിക്കുക അസാധ്യമാണ്.

### പ്രത്യേകതകൾ

കൃഷ്ണശിലയിൽ തീർത്ത ചതുർബാഹുവായ വിഷ്ണുരൂപം ഇവിടെയുണ്ട്. അനന്തശായിയായ ഭഗവൻ ഇവിടെ ഉപസ്ഥിതനാണ്. കിഴക്കോട്ട് ദർശനം.

### ഉത്സവം
മീന മാസത്തിലെ തിരുവോണത്തിനാണ്  ഇവിടെത്ത ഉത്സവം തുടങ്ങുന്നത്.പുരാണങ്ങളിൽ ശ്രേഷ്‌ഠമായ ശ്രീമഹാഭാഗവതം കഴിഞ്ഞ രണ്ട് പതിറ്റാണ്ടായി ഇവിടെ നടത്തുന്നു.ഉത്സവത്തിന്റെ രണ്ടാം ഉത്സവദിവസം തുടങ്ങി ഏഴാം ദിവസമാണ് സമാപ്പിക്കുന്നത്.

### തൊട്ടിൽവയ്പ്പ്
ഉത്സവത്തോടനുബന്ധിച്ചുള്ള ഭാഗവത സപ്താഹത്തിൻറെ നാലാം ദിവസം ക്ഷേത്രസന്നിധിയിൽ നടക്കുന്ന ഏറ്റവും സവിശേഷമായ വഴിപാടാണ്‌ തൊട്ടിൽവയ്പ് .സന്താനങ്ങളില്ലാത്ത ദമ്പതിമാർ ഭഗവത് സന്നിധിയിലെത്തി മനമുരുകി പ്രാർത്ഥിക്കുന്ന അവസരത്തിൽ യജ്ഞപൗരാണികാരും ശ്രോതാക്കളും ഒരേ മനസ്സോടെ ഭഗവാനോട് അവർക്കുവേണ്ടി  പ്രാർത്ഥിക്കുന്നു.യജ്ഞ ശാലയിലെ ശ്രീകൃഷ്ണാവതാരത്തിനുശേഷം നടക്കുന്ന ഈ മഹനീയ കർമ്മത്തിൽ മുൻവർഷങ്ങളിൽ പങ്കെടുത്ത നിരവധി ഭക്തർക്ക് സന്താനഭാഗ്യം സിദ്ധിച്ചിരിക്കുകയാണ്.ഭഗവത് സന്നിധിയിൽ തൊട്ടിൽ വയ്ക്കുന്ന  ഭക്തജനങ്ങൾക്ക് ഉണ്ടായിട്ടുള്ള ഇത്തരം അനുഭവങ്ങൾ ഈ പ്രപഞ്ചത്തിൽ മുഖവൂരപ്പൻറെ സന്നിധിയിൽ മാത്രം കണ്ടു വരുന്നു.

ശാസ്ത്രം എത്ര വളർന്നാലും ലോകം ഉള്ളിടത്തോളം കാലം നിലനിൽക്കുന്ന വിശ്വാസം.ഇത് ഈ മഹാ ക്ഷേത്രത്തിൻ്റെ മാത്രം വരദാനം ഇത് മുഖവൂരപ്പൻ്റെ ഐശ്വര്യ പ്രതീകം.

### ഉപദേവാലയങ്ങൾ
ഗണപതി,ദേവി,നാഗർ തുടങ്ങിയവയാണ് ഇവിടെത്ത പ്രതിഷ്ഠകൾ .

### ചിത്രശാല
ലഘുചിത്രം|ഇടത്ത്‌|Old Photo

### സമിപ ക്ഷേത്രങ്ങൾ
* കരിപ്പൂർ ശ്രീ ഭദ്രകാളി ക്ഷേത്രം
* കോട്ടപ്പുറം മഹാദേവ ക്ഷേത്രം

വർഗ്ഗം:ഹിന്ദു ക്ഷേത്രങ്ങൾ - അപൂർണ്ണലേഖനങ്ങൾ
വർഗ്ഗം:തിരുവനന്തപുരം ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ശ്രീകൃഷ്ണക്ഷേത്രങ്ങൾ
വർഗ്ഗം:കേരളത്തിലെ മഹാവിഷ്ണുക്ഷേത്രങ്ങൾ

## പുറം കണ്ണി
* മുഖവൂർ മഹാവിഷ്ണു ക്ഷേത്രം ഫേസ്ബുക്ക്‌ പേജ്
ഷിയാങ്ചി

പുരാതനമായ ഒരു ചൈനീസ് കളിയും ചെസ്സ്, ചതുരംഗം, ഷോഗി, ഇന്ത്യൻ ചെസ്സ്, ജാങ്ജി എന്ന കളികളുടെ അടുത്ത ബന്ധുവുമാണ് **ഷിയാങ്ചി**. **ചൈനീസ് ചെസ്സ്** എന്നും അറിയപ്പെടുന്നു. ചൈനയിലെ ഏറ്റവും ജനപ്രീതിയുള്ള ബോർഡ് ഗെയിമുകളിലൊന്നാണിത്.
## അവലംബം

## കൂടുതൽ വായനയ്ക്ക്

*
* Leventhal, Dennis A. *[http://www.banaschak.net/index.html The Chess of China] *. Taipei, Taiwan: Mei Ya, 1978. (out-of-print but can be partly downloaded)
* Li, David H. *First Syllabus on Xiangqi: Chinese Chess&nbsp;1*. Premier Publishing, Bethesda, Maryland, 1996. ISBN 0-9637852-5-7.
* Li, David H. *The Genealogy of Chess*. Premier Publishing, Bethesda, Maryland, 1998. ISBN 0-9637852-2-2.
* Li, David H. *Xiangqi Syllabus on Cannon: Chinese Chess&nbsp;2*. Premier Publishing, Bethesda, Maryland, 1998. ISBN 0-9637852-7-3.
* Li, David H. *Xiangqi Syllabus on Elephant: Chinese Chess&nbsp;3*. Premier Publishing, Bethesda, Maryland, 2000. ISBN 0-9637852-0-6.
* Li, David H. *Xiangqi Syllabus on Pawn: Chinese Chess&nbsp;4*. Premier Publishing, Bethesda, Maryland, 2002. ISBN 0-9711690-1-2.
* Li, David H. *Xiangqi Syllabus on Horse: Chinese Chess&nbsp;5*. Premier Publishing, Bethesda, Maryland, 2004. ISBN 0-9711690-2-0.
* Sloan, Sam. *Chinese Chess for Beginners*. Ishi Press International, San Rafael, Tokyo, 1989. ISBN 0-923891-11-0.
* Wilkes, Charles Fred. *A Manual of Chinese Chess*. 1952.
* Lo, Andrew; Wang, Tzi-Cheng. "'The Earthworms Tame the Dragon': The Game of Xiangqi" in *Asian Games, The Art of Contest*, edited by Asia Society, 2004. (a serious and updated reading about Xiangqi history)

## പുറത്തേയ്ക്കുള്ള കണ്ണികൾ

* Xiangqi in English: Rules, openings, strategy, ancient manuals 
* An Introduction to Xiangqi for Chess Players 
* Presentation, rules, history and variants of xiangqi
* Xiangqi: Chinese Chess *The Chess Variant Pages*
* Qianhong  – freeware Xiangqi program

വർഗ്ഗം:കളികൾ
വർഗ്ഗം:ചെസ്സ് വകഭേദങ്ങൾ
ബെർനാഡ് മോണ്ട്ഗോമറി

രണ്ടാം ലോകമഹായുദ്ധത്തിൽ സഖ്യകക്ഷികൾക്കുവേണ്ടി പോരാടിയ പ്രമുഖബ്രിട്ടീഷ് സൈനികോദ്യോഗസ്തനായിരുന്നു **ബെർനാഡ് ലോ മോണ്ട്ഗോമറി**. 

1887ൽ ലണ്ടനിലാണ് മോണ്ട്ഗോമറി ജനിച്ചത്. സെന്റ് പോൾ സ്കൂളിലും അതിനുശേഷം റോയൽ മിലിറ്ററി അക്കാദമിയിലും പഠിച്ചു. നാലുവർഷത്തെ ഇന്ത്യയിലെ സൈനികസേവനത്തിനു ശേഷം ഒന്നാം ലോകമഹായുദ്ധത്തിൽ പങ്കെടുക്കാൻ ഫ്രാൻസിലേക്ക് അയക്കപ്പെട്ടു. പോരാട്ടത്തിനിടെ ഗുരുതരമായി പരിക്കേറ്റു. 1918ൽ ഒന്നാം ലോകമഹായുദ്ധത്തിലെ സേവനത്തിന് സർവീസ് ഓർഡർ ബഹുമതി ലഭിക്കുകയും ലെഫ്റ്റനന്റ് കേണലായി സ്താനക്കയറ്റം ലഭിക്കുകയും ചെയ്തു.

രണ്ടാം ലോകമഹായുദ്ധത്തിന്റെ തുടക്കത്തിൽ മോണ്ട്ഗോമറി മേജർ ജനറൽ ആയിരുന്നു. 1942ൽ വടക്കൻ ആഫ്രിക്കയിൽ ബ്രിട്ടീഷ് സൈന്യത്തിന്റെ കമാണ്ടറായി നിയമിക്കപ്പെട്ടു. യുദ്ധത്തിന്റെ വഴി തിരിച്ചു വിട്ട ചില വിജയങ്ങൾ നേടാൻ ഗോമറിക്ക് കഴിഞ്ഞു.

യുദ്ധാനന്തരം നൈറ്റ് പദവി അടക്കം നിരവധി ബഹുമതികൾ അദ്ദേഹത്തെ തേറ്റിയെത്തി. ബ്രിട്ടീഷ് സൈന്യത്തിലെ ഏറ്റവും ഉയർന്ന ബഹുമതിയയ ചീഫ് ഒവ് ഇമ്പീരിയൽ ജനറൽ സ്റ്റാഫ് പദവിയും അതിൽ ഉൾപ്പെടുന്നു.
വാതംകൊല്ലി

ഇന്ത്യയിലെ തദ്ദേശവാസിയായ ചെറിയ ഒരു കുറ്റിച്ചെടിയാണ് **വാതംകൊല്ലി**.. ആസ്ത്‌മയ്ക്കും, വാതത്തിനും ചില ചെറിയ കുട്ടികളിൽ കാണുന്ന അനിയന്ത്രിതമായ കരച്ചിലിനുമെല്ലാം ഇത് ഔഷധമായി ഉപയോഗിച്ചു വരുന്നു. പുരുഷന്മാരിൽ ഉപയോഗിക്കാവുന്ന ഒരു ഗർഭനിരോധന ഔഷധം ഈ ചെടിയിൽ നിന്നും വേർതിരിച്ചെടുക്കുന്ന ഗവേഷണങ്ങൾ അന്തിമഘട്ടത്തിലാണ്.

## ചിത്രശാല

File:Justicia_Gendarussa_-_വാതംകൊല്ലി.jpg|വാതംകൊല്ലി

File:Justicia gendarussa.jpg|തൈകൾ


## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://keralaplants.in/keralaplantsdetails.aspx?id=Justicia_gendarussa
*Australian Plant Names Index 
* http://www.malecontraceptive.org/#!gendarussa/cbct

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:അക്കാന്തേസീ
വർഗ്ഗം:കേരളത്തിലെ സസ്യജാലം
സൂര്യ ബിനോയ്

ഒരു മലയാളകവയിത്രിയാണ് **സൂര്യ ബിനോയ്**. കേരള സാഹിത്യ അക്കാദമിയുടെ കനകശ്രീ പുരസ്കാരം 2010-ൽ ലഭിച്ചിട്ടുണ്ട്. 

1986 ആഗസ്‌റ്റ്‌ 23-ന്‌ പെരിന്തൽമണ്ണയിൽ ജനിച്ചു. 

## കവിതകൾ
* നിഴൽപ്പുര

## പുരസ്കാരങ്ങൾ
* കേരള സാഹിത്യ അക്കാദമിയുടെ കനകശ്രീ പുരസ്കാരം - *നിഴൽപ്പുര* - 2010
* കക്കാട്‌ അവാർഡും - 2002
* യുവകവികൾക്കുള്ള വി.ടി.കുമാരൻ മാസ്‌റ്റർ അവാർഡ് - 2008
* സംസ്‌ഥാന ഹൈസ്‌കൂൾ - ഹയർ സെക്കൻഡറി യുവജനോത്സവങ്ങളിൽ കവിതാരചനയ്‌ക്ക്‌ സമ്മാനം.
* മാതൃഭൂമി വിദ്യാർത്ഥികൾക്കായി 1999, 2002, 2003 വർഷങ്ങളിൽ നടത്തിയ കവിതാമത്സരത്തിൽ സമ്മാനം

## അവലംബം

വർഗ്ഗം:മലയാളകവികൾ
വർഗ്ഗം:മലയാളത്തിലെ സ്ത്രീ എഴുത്തുകാർ
വർഗ്ഗം:1986-ൽ ജനിച്ചവർ
വർഗ്ഗം:ഓഗസ്റ്റ് 23-ന് ജനിച്ചവർ
മറ്റൂർ

കേരളത്തിലെ എറണാകുളം ജില്ലയിലെ കാലടി ഗ്രാമപഞ്ചായത്തിലെ ഒരു ഗ്രാമമാണ് **മറ്റൂർ**. 

## ജനസംഖ്യ
കാലടി ഗ്രാമപഞ്ചായത്തിലെ 13 വാർഡുകൾ ഉൾക്കൊള്ളുന്ന മറ്റൂർ ഗ്രാമം കാലടി ഗ്രാമത്തിൽനിന്ന് വിഭജിച്ച് സൃഷ്ടിക്കപ്പെട്ടതാണ്. സെൻസസ് ഇന്ത്യ 2011 ൽ പുറത്തുവിട്ട  കണക്കുകൾ അനുസരിച്ച് ഈ ഗ്രാമത്തിലെ ആകെ ജനസംഖ്യ 18,890 ആണ്. അതിൽ 9,322 പുരുഷന്മാരും 9,568 സ്ത്രീകളുമാണ് . 0-6 വരെ പ്രായമുള്ള കുട്ടികളുടെ ജനസംഖ്യ 1751 ആണ്, ഇത് മൊത്തം ജനസംഖ്യയുടെ 9.27 ശതമാനം ​​ആണ്. മറ്റൂർ ഗ്രാമത്തിലെ സാക്ഷരതാ നിരക്ക് സംസ്ഥാന ശരാശരിയായ 94.00 % നേക്കാൾ 94.41 % കൂടുതലാണ്. മറ്റൂരിൽ പുരുഷന്മാരുടെ സാക്ഷരത 96.70 ശതമാനവും സ്ത്രീ സാക്ഷരതാ നിരക്ക് 92.19 ശതമാനവുമാണ്.

## ഭൂമിശാസ്ത്രം
മദ്ധ്യകേരളത്തിൽ 10.53 ചതുരശ്ര കിലോമീറ്റർ വിസ്തൃതിയിൽ വ്യാപിച്ചുകിടക്കുന്നതാണ് മറ്റൂർ ഗ്രാമം. ഗ്രാമത്തിനു സമീപത്തുകൂടി ഒഴുകുന്ന പെരിയാറാണ് ഈ ഗ്രാമത്തിലെ പ്രധാന ജലസ്രോതസ്സ്. കിഴക്ക് വശത്ത് കാലടി, വടക്കുവശത്ത് മഞ്ഞപ്ര, തുറവൂർ പഞ്ചായത്തുകൾ, പടിഞ്ഞാറ് വശത്ത് അങ്കമാലി മുനിസിപ്പാലിറ്റി, തെക്ക് വശത്ത് കാഞ്ഞൂർ ഗ്രാമപഞ്ചായത്ത് എന്നിവയാണ് ഇതിൻറെ അതിർത്തികൾ. ഗ്രാമവാസികളുടെ പ്രധാന വരുമാന മാർഗ്ഗം കൃഷിയാണ്. ഗ്രാമത്തിലെ ഭൂരിഭാഗം പ്രദേശങ്ങളും തണ്ണീർത്തടങ്ങളാണ്. ഗ്രാമത്തിലെ ഒരു പ്രസിദ്ധമായ ക്ഷേത്രമാണ് മറ്റൂർ തൃക്കയിൽ മഹാദേവ ക്ഷേത്രം.

## അധികാരപരിധികൾ
* പാർലമെന്റ് മണ്ഡലം - ചാലക്കുടി ലോക്സഭാമണ്ഡലം
* നിയമസഭ മണ്ഡലം - അങ്കമാലി നിയമസഭാമണ്ഡലം
* വിദ്യഭ്യാസ ഉപജില്ല - അങ്കമാലി
* വിദ്യഭ്യാസ ജില്ല - 
* വില്ലേജ് - മറ്റൂർ
* പോലിസ് സ്റ്റേഷൻ - കാലടി

## പ്രധാന സ്ഥാപനങ്ങൾ

* മറ്റൂർ യാക്കോബായ പള്ളി - സെന്റ് ജോർജ് യാക്കോബായ സുറിയാനി പള്ളി
* മറ്റൂർ തിരുവെള്ളമാതുള്ളി വടക്കുംനാഥ ക്ഷേത്രം
* വാമനപുരം ക്ഷേത്രം
* നീലംകുളങ്ങര ഭഗവതി ക്ഷേത്രം
* തൃക്കയിൽ ശിവക്ഷേത്രം (കത്തിയമ്പലം
*സെന്റ് ആന്റണീസ് ചർച്ച് മറ്റൂർ
*സെന്റ് മേരീസ് ടൗൺ ചർച്ച്)

## എത്തിച്ചേരാനുള്ള വഴി
റോഡ് വഴി - എം.സി റോഡിൽ കാലടി പട്ടണത്തിൽ നിന്ന് 1 കിലോമീറ്റർ ദൂരത്തിലും അങ്കമാലി പട്ടണത്തിൽ നിന്ന് 5 കിലോമീറ്റർ ദൂരത്തിലും, പെരുമ്പാവൂർ പട്ടണത്തിൽ നിന്ന് 10 കിലോമീറ്റർ ദൂരത്തിലും സ്ഥിതി ചെയ്യുന്ന ഒരു പ്രദേശമാണ് മറ്റൂർ.

റെയിൽ വഴി - അടുത്തുള്ള റെയിൽ‌വേ സ്റ്റേഷൻ അങ്കമാലി ദൂരം 5 കിലോമീറ്റർ.

വിമാനം വഴി - ഏറ്റവും അടുത്ത വിമാനത്താവളം കൊച്ചി അന്താരാഷ്ട്ര വിമാനത്താവളം (നെടുമ്പാശ്ശേരി വിമാനത്താവളം), ദൂരം 3 കിലോമീറ്റർ.

## സമീപ ഗ്രാമങ്ങൾ

മറ്റൂർ ഒട്ടനവധി ഗ്രാമങ്ങളാ‍ൽ ചുറ്റപ്പെട്ടു കിടക്കുന്നു. ചില പ്രധാന ഗ്രാമങ്ങൾ താഴെ പറയുന്നവയാണ്. 

* കാലടി
* വേങ്ങൂർ
* മഞ്ഞപ്ര
* നെടുമ്പാശ്ശേരി
*    പിരാരുർ 
*     യോർദ്ദാനപുരം

## ചിത്രശാല


File:Matoor_Jacobite%27s_Church-മറ്റൂർ_യാക്കോബായ_പള്ളി.JPG|സെന്റ് ജോർജ് യാക്കോബായ സുറിയാനി പള്ളി
File:ASIET Side 1.jpg|ആദിശങ്കര എഞ്ചിനീയറിങ്ങ് കോളേജ്
File:Sree_Sankara_College_Kaladay_Entrance.JPG|ശ്രീ ശങ്കര കോളേജ്
നോബൽ സമ്മാനം 2013

2013-ലെ നോബൽ സമ്മാനങ്ങൾ പ്രഖ്യാപിച്ചു.

## അവലംബം


വർഗ്ഗം:2013
വർഗ്ഗം:നോബൽ സമ്മാനം
മത്തി (നാടകം)

കേരള സംഗീതനാടക അക്കാദമി സംസ്ഥാന അമച്വർനാടകമത്സരത്തിൽ ഒന്നാം സ്ഥാനം നേടിയ നാടകമാണ് **മത്തി**. കണ്ണൂർ കൂത്തുപറമ്പ് മലയാള കലാനിലയമാണ് ഈ നാടകത്തിന്റെ അവതാരകർ.

ജിനോ ജോസഫിന്റെ രചനയ്ക്ക്  മികച്ച രചനയ്ക്കുള്ള അവാർഡ് ലഭിച്ചു.  മത്തിറഫീക്കിനെ അവതരിപ്പിച്ച രഞ്ജി കാങ്കോലിന് മികച്ച രണ്ടാമത്തെ നടനുള്ള അവാർഡും ലഭിച്ചു.. നവീൻരാജ്, ശശിൻ എന്നിവർ ലൈറ്റും, രതീഷ് നിർമ്മലഗിരി, ഗംഗാധരൻ മാനഞ്ചേരി, അതുൽ പവിത്രൻ എന്നിവർ സംഗീതവും ഹരിപ്രസാദ് രംഗപടവും ഒരുക്കി. പവിത്രൻ കൂത്തുപറമ്പ്(ചമയം), അനീഷ് ഡി മാക്സ്(വസ്ത്രാലങ്കാരം) എന്നിവരാണ് അണിയറയിലെ മറ്റു കലാകാരന്മാർ. 
## പുരസ്കാരങ്ങൾ
*കേരള സംഗീതനാടക അക്കാദമി സംസ്ഥാന അമച്വർനാടകമത്സരത്തിൽ ഒന്നാം സ്ഥാനം 
## അവലംബം


വർഗ്ഗം:മലയാളനാടകങ്ങൾ
ഊരാളിക്കൂത്ത്

ഇടുക്കി ജില്ലയിലെ പ്രധാന ആദിവാസി ഗോത്രമായ ഊരാളി സമൂഹത്തിലെ ഒരു കലാരൂപമാണ് **ഊരാളിക്കൂത്ത്.** കാട് വെട്ടുമ്പോഴും നിലമൊരുക്കി കൃഷിയിറക്കുമ്പോഴും വിളവെടുക്കുമ്പോഴും മരണാനന്തരചടങ്ങിലും കാത്കുത്ത്- തിരണ്ടുകല്യാണത്തിനുമാണ് ഊരാളികൂത്ത് നടത്തിയിരുന്നത്.  ജീവിതവും സംസ്കാരവുമായി ബന്ധപ്പെട്ട എട്ട് ചുവടുകളാണ് കൂത്തിലുള്ളത്. വായ്പാട്ടിനൊപ്പം മത്താളം, കിന്നീരം, ജാലറി തുടങ്ങിയ വാദ്യോപകരണങ്ങളും ഉപയോഗിക്കുന്നു. 12 സ്ത്രീകളാണ് നൃത്തം ചെയ്യുക. 11 പുരുഷന്മാർ വായ്പാട്ട് പാടും.  

എന്നിങ്ങനെയാണ് ഊരാളിക്കൂത്തിലെ പാട്ട്.
## അവലംബം

## പുറം കണ്ണികൾ
*വീഡിയോ 
വർഗ്ഗം:കേരളത്തിലെ തനതു കലകൾ
ഹിജഡ ഫാർസി

ഇന്ത്യൻ ഉപഭൂഖണ്ഡത്തിലെ ലൈംഗികന്യൂനപക്ഷമായ ഹിജഡകൾക്കിടയിൽ നിലവിലുള്ളതായി പറയപ്പെടുന്ന രഹസ്യഭാഷയാണ് **ഹിജഡ ഫാർസി**. 'കോടി' എന്നു കൂടി പേരുള്ള ഈ ഭാഷയ്ക്ക് ബംഗാൾ ഒഴിച്ചുള്ള ഉത്തരേന്ത്യയിലേയും പാകിസ്താനിലേയും ഹിജഡ സമൂഹങ്ങളിൽ പ്രചാരമുണ്ട്. *ഹിജഡ ഫാർസി* എന്നാണു പേരെങ്കിലും ഈ ഭാഷയുടെ പിന്നിലുള്ളത് പേർഷ്യൻ (ഫാർസി) ഭാഷയല്ല, ഉർദുവാണ്. വാക്യഘടന ഉർദുവിന്റേതിനു സമാനമാണെങ്കിലും വ്യത്യാസങ്ങളുമുണ്ട്. ഇന്ത്യൻ ഉപഭൂഖണ്ഡത്തിന്റെ രാഷ്ട്രീയവിഭജനത്തിനു ശേഷം, പഞ്ചാബി, സെരായ്കി, സിന്ധി തുടങ്ങിയ ഭാഷകളും ഹിജഡ ഫാർസിയുടെ വികസനത്തെ സഹായിച്ചു.

ഈ ഭാഷയ്ക്ക് രണ്ടു നൂറ്റാണ്ടിനടുത്ത് പഴക്കമുള്ളതായി കരുതപ്പെടുന്നു. ഹിജഡഫാർസി എന്നത് രഹസ്യവാക്കുകളുടെ കേവലമൊരു ശേഖരമല്ലെന്നും മറ്റേതു ഭാഷയേയും പോലെ ഒരു സമ്പൂർണ്ണ ഭാഷതന്നെയാണെന്നുമുള്ള വാദത്തെ അക്കാദമികഗവേഷണം പിന്തുണക്കുന്നതായി ചൂണ്ടിക്കാണിക്കപ്പെട്ടിട്ടുണ്ട്. ബ്രിട്ടീഷ് ഭരണകാലത്ത് ഹിജഡ സമൂഹം സ്വയരക്ഷക്കായി രൂപപ്പെടുത്തിയതാണിത്. സാമാന്യധാരയിൽ നിന്നു പാർശ്വവൽക്കരിക്കപ്പെട്ട ഹിജഡകളുടെ ഒറ്റപ്പെട്ട സമൂഹങ്ങൾ ഇന്ത്യയിലേയും പാകിസ്താനിലേയും പല പട്ടണങ്ങളിലുമുണ്ട്. പുരാതനഭാരത്തിൽ ഹിജഡകൾ സമൂഹത്തിൽ ഉന്നതമായ പദവികൾ വഹിച്ചിരുന്നതായി സാഹിത്യരചനകളിൽ സൂചനയുണ്ടെങ്കിലും ബ്രിട്ടീഷ് ഭരണകാലത്ത് കുറ്റവാളികളായി പരിഗണിക്കപ്പെട്ട അവർ തടവിലാക്കപ്പെടുക പതിവായിരുന്നു. ആ സാഹചര്യത്തിൽ ഈ വ്യതിരിക്തഭാഷ അവർക്ക് അതിജീവന സാമഗ്രിയായി.

## അവലംബം


വർഗ്ഗം:ഭാഷകൾ
ഊരാളി ഭാഷ

കന്നഡ ഭാഷയുമായി ബന്ധമുള്ള ഒരു തെക്കൻ ദ്രാവിഡഭാഷയാണ് **ഊരാളി**. 

ഈ ഭാഷയിലെ പദസഞ്ചയത്തിന് മലയാളവുമായി 60%–71% തമിഴുമായി 54%–58% എന്നിങ്ങനെ സാമ്യമുണ്ട്. മേമാറി, വഞ്ചിവയൽ എന്നിവിടങ്ങളിലെ രണ്ട് ഉൾ‌നാടൻ ആവാസകേന്ദ്രങ്ങളിൽ ഈ ഭാഷ സംസാരിക്കുന്നവരുണ്ട്. തമിഴ്നാട്ടിലെ ഇരുളർക്കിടയിൽ ഈരാളി ഊരാളി എന്ന ഭാഷാഭേദവും നിലവിലുണ്ട്.

## അവലംബം

വർഗ്ഗം:കന്നഡ
വർഗ്ഗം:ദ്രാവിഡഭാഷകൾ
ഊരാളി

ഇടുക്കി ജില്ലയിലെ ഒരു ആദിവാസി ഗോത്രമാണ് **ഊരാളി**. നരവംശ ശാസ്ത്രജ്ഞരുടെ നിഗമനപ്രകാരം ഇവർ നെഗ്രിറ്റോ വംശത്തിലാണ് ഉൾപ്പെടുന്നത്. ചുരുണ്ട മുടിയും, കറുത്ത തൊലിയും, വട്ടത്തലയും, വീതിയേറിയ മൂക്കുമാണ് ഇവരുടെ പ്രത്യേകത.

കാട് വെട്ടുമ്പോഴും നിലമൊരുക്കി കൃഷിയിറക്കുമ്പോഴും വിളവെടുക്കുമ്പോഴും മരണാനന്തരചടങ്ങിലും കാതുകുത്ത്- തിരണ്ടുകല്യാണത്തിനും ഇവർ ഊരാളികൂത്ത് എന്നൊരു കലാരൂപം നടത്തുന്നു. കോന്നി കല്ലേലി ഊരാളി അപ്പൂപ്പൻകാവിൽ ഊരാളിമാരാണ് മലകളെ വിളിച്ച് ചൊല്ലുന്നത്. ഇവിടെ ഊരാളിമാരാണ് പൂജകൾ അർപ്പിക്കുന്നത്. ദ്രാവിഡ കലകളായ കുംഭപാട്ട്, ഭാരതക്കളി, തലയാട്ടംകളി, മന്നാൻകൂത്ത് എന്നിവ നടക്കുന്ന കാവ് ആണ് കല്ലേലി ഊരാളി അപ്പൂപ്പൻകാവ്. മുതുവാൻ, മന്നാൻ, മലയരയൻ, ഉള്ളാടൻ, പളിയർ, മലപ്പുലയൻ എന്നിവയാണ് ജില്ലയിലെ മറ്റ് ആദിവാസി വിഭാഗങ്ങൾ.

ഊരാളിമാർ മാത്രം പൂജകൾ ചെയ്യുന്ന പ്രശസ്ത കാവാണ് പത്തനംതിട്ട ജില്ലയിൽ കോന്നിയിൽ കല്ലേലി എന്ന ദേശത്തെ കല്ലേലി ഊരാളി അപ്പൂപ്പൻ കാവ്‌. മുറുക്കാനും കള്ളും വെച്ചാണ് കരിക്ക് ഉടച്ചു രാശി നോക്കി ദോഷങ്ങളെ ഒഴിപ്പിക്കുന്നത്.24 മണിക്കൂറും ദർശനം ഉണ്ട്. കുംഭ പാട്ട്, തലയാട്ടം കളി, ഭാരത കളി, കമ്പുകളി തുടങ്ങിയ ദ്രാവിഡ കലകൾ കെട്ടിയാടുകയും കൊട്ടിപ്പാടുകയും ചെയ്യുന്ന കാവാണ്.999 മലകളുടെ അധിപനാണ് കല്ലേലി ഊരാളി അപ്പൂപ്പൻ.

## സാംസ്കാരികം
ഊരാളി ഗോത്രത്തിന്റെ ജീവിതവും സംസ്കാരവും പശ്ചാത്തലമാക്കി അതേ ഗോത്രവംശജയായ പുഷ്പമ്മ രചിച്ച നോവലാണ് കൊളുക്കൻ.  (ഡി.സി. ബുക്ക്സ്.)   

## അവലംബം

വർഗ്ഗം:ഇടുക്കി ജില്ല
വർഗ്ഗം:കേരളത്തിലെ ജനവിഭാഗങ്ങൾ
കരുവിലങ്ങം

10 മീറ്ററോളം ഉയരം വയ്ക്കുന്ന ഒരു മരമാണ് **കരുവിലങ്ങം**. . **കൊരക്കാടി, തിരിവേമ്പ്, കോഴിപ്പേനാളി, പീലിമരം** എന്നെല്ലാം പേരുകളുണ്ട്. 2000 മീറ്റർ വരെ ഉയരമുള്ള നിത്യഹരിതവനങ്ങളുടെയും അർദ്ധനിത്യഹരിതവനങ്ങളുടെയും ഓരങ്ങളിലും തുറസ്സുകളിലും കാണുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://www.forestrynepal.org/resources/trees/trichilia-connaroides 

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വോസ്തോക്ക് തടാകം

അന്റാർട്ടിക്കയിൽ ഹിമാവരണത്തിനു താഴെയുള്ള തടാകങ്ങളിൽ ഏറ്റവും വലുതാണ് **വോസ്തോക്ക് തടാകം**. സെൻട്രൽ അന്റാർട്ടിക് ഐസ്ഷീറ്റിൽ 4000 മീറ്റർ(13,000 അടി) താഴെയാണ് ഈ തടാകത്തിന്റെ കിടപ്പ്. തടാകത്തിന്റെ ഏറ്റവും വിസ്തൃതമായ ഭാഗത്ത് 250 കിലോമീറ്റർ നീളവും 50 കിലോമീറ്റർ വീതിയുമുണ്ട്. 14,000 ച.കി.മീ വിസ്തൃതിയുള്ള തടാകത്തിന്റെ മധ്യത്തിൽ ഒരു ദ്വീപുണ്ടെന്ന് 2005 മെയിൽ കണ്ടെത്തി. റഷ്യയുടെ അന്റാർട്ടിക് ഗവേഷണകേന്ദ്രമായ വോസ്തോക്ക് സ്റ്റേഷനടിയിൽ കണ്ടെത്തിയതുകൊണ്ടാണ് തടാകത്തിന് ആ പേരു കിട്ടിയത്. റഷ്യൻ ഭാഷയിൽ വോസ്തോക്കിന് കിഴക്ക് എന്നാണർത്ഥം.

1996 ൽ റഷ്യൻ, ബ്രീട്ടിഷ് ശാസ്ത്രജ്ഞരാണ് തടാകത്തിന്റെ അസ്തിത്വം കണ്ടുപിടിച്ചത്. 2005 ഏപ്രിലിൽ ജർമ്മൻ, റഷ്യൻ ശാസ്ത്രജ്ഞന്മാർ ചേർന്ന് തടാകത്തിൽ തിരകൾ ഉണ്ടാകുന്നതായി കണ്ടെത്തി. സൂര്യന്റെയും ചന്ദ്രന്റെയും സ്ഥാനമനുസരിച്ച് തടാകത്തിന്റെ ജലനിരപ്പിൽ നേർത്ത വ്യത്യാസമുണ്ടാകുന്നതായും അവർ തിരിച്ചറിഞ്ഞു.

## അവലംബം

വർഗ്ഗം:അന്റാർട്ടിക്കയിലെ തടാകങ്ങൾ
വർഗ്ഗം:പുരാതന തടാകങ്ങൾ
വർഗ്ഗം:ശുദ്ധജലതടാകങ്ങൾ
പെങ്ങൾ (ചലച്ചിത്രം)

റിനൗണ്ഡ് ഫിലിംസിന്റെ ബാനറി നിർമിച്ച മലയാളചലച്ചിത്രമാണ് **പെങ്ങൾ**.  വിമലാ റിലിസ് വിതരണം നടത്തിയ ഈ ചിത്രം 1968 ഒക്ടോബർ 25-ന് കേരളത്തിൽ പ്രദർശനം തുടങ്ങി.

## അഭിനേതാക്കൾ
*സത്യൻ
*ടി.എസ്. മുത്തയ്യ
*കോട്ടയം ചെല്ലപ്പൻ
*എസ്.പി. പിള്ള
*ബഹദൂർ
*പോൾ വെങ്ങോല
*സി.എൻ. രാജൻ
*മധുമതി 
*ദേവകി 
*സുശീല
*മീന 
*പാർവ്വതി 
*ചിത്രാദേവി.

## പിന്നണിഗായകർ
*കെ.ജെ. യേശുദാസ്
*സി.ഒ. ആന്റോ
*എസ്. ജാനകി
*എൽ.ആർ. ഈശ്വരി
*പി. ലീല

## അണിയറപ്രവർത്തകർ
*ബാനർ -  റിനൗൺഡ് ഫിലിംസ്
*വിതരണം -  വിമലാ ഫിലിംസ്
*കഥ - എ കെ സഹദേവൻ
*തിരക്കഥ, സംഭാഷണം - വർഗീസ് തോലത്ത്
*സംവിധാനം - എ കെ സഹദേവൻ
*ഛായാഗ്രഹണം - പി കെ മാധവൻ നായർ
*ചിത്രസംയോജനം -  കെ ഡി ജോർജ്
*അസിസ്റ്റന്റ് സംവിധായകർ - വർഗീസ് തോലത്ത്
*ഗാനരചന - ശാന്തകുമാർ, എം പി സുകുമാരൻ
*സംഗീതം - ജോബ്, ജോർജ്ജ് 

## ഗാനങ്ങൾ

## അവലംബം

## പുറത്തേക്കുള്ള കണ്ണികൾ
*സിനീമാലയം ഡേറ്റാ ബേസിൽ നിന്ന്  പെങ്ങൾ

വർഗ്ഗം:1968-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മീന (പഴയ) അഭിനയിച്ച ചലചിത്രങ്ങൾ
വർഗ്ഗം:ഫിലോമിന അഭിനയിച്ച ചലച്ചിത്രങ്ങൾ
പമ്പരവെട്ടി

**ആറ്റുനീർമുല്ല, പമ്പവെട്ടി, കനലി, സംത, കമ്പിളിവെട്ടി** എന്നെല്ലാമറിയപ്പെടുന്ന **പമ്പരവെട്ടി** 12 മീറ്ററോളം ഉയരം വയ്ക്കുന്ന ഒരു മരമാണ്. . 1400 മീറ്റർ വരെ ഉയരമുള്ള നിത്യഹരിതവനങ്ങളിൽ കാണുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ജെയിംസ് ഇ. റോത്ത്മാൻ

അമേരിക്കൻ കോശ ജീവ ശാസ്ത്രജ്ഞനും,*വെസിക്കിൾ ട്രാഫിക്കിങ്ങി*നെക്കുറിച്ചുള്ള പഠനത്തിനു  2013 ലെ വൈദ്യശാസ്ത്രത്തിനുള്ള നോബൽ പുരസ്കാരം റാൻഡി ഷെക് മാൻ, തോമസ് .സി, സുദോഫ് എന്നിവരോടൊപ്പം പങ്കിട്ടയാളുമാണ് **ജയിംസ്.ഇ. റോത് മാൻ**(ജ:നവംബർ 3, 1950).യേൽ സർവ്വകലാശാലയിലെ കോശശാസ്ത്രവിഭാഗത്തിന്റെ അദ്ധ്യക്ഷനുമാണ് റോത് മാൻ.  
## മറ്റു ബഹുമതികൾ
*കിങ് ഫൈസൽ അന്താരാഷ്ട്ര പുരസ്കാരം.
*ലൂസിയ ഗ്രോസ് ഹോവിറ്റ്സ് പുരസ്കാരം.
*ആൽബർട്ട് ലാസ്കർ പുരസ്കാരം.
## അവലംബം

## പുറം കണ്ണികൾ
* Yale press release September 12, 2008
* Yale press release  June 5, 2008

വർഗ്ഗം:വൈദ്യശാസ്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:നോബൽ സമ്മാനം നേടിയ അമേരിക്കക്കാർ
വർഗ്ഗം:വൈദ്യശാസ്ത്രജ്ഞർ
മരനാരകം

1200 മീറ്റർ വരെ ഉയരമുള്ള അർദ്ധനിത്യഹരിതവനങ്ങളിൽ കണ്ടുവരുന്ന ഒരു വലിയ കുറ്റിച്ചെടിയാണ് **മരനാരകം**. . 

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
ജിയാങ് ക്വിങ്

പീപ്പിൾസ് റിപ്പബ്ലിക് ഓഫ് ചൈനയുടെ ചെയർമാൻ മാവോ സേതൂങിന്റെ അവസാനഭാര്യയും, സാംസ്കാരികവിപ്ലവകാലത്തെ കമ്മ്യൂണിസ്റ്റ് പാർട്ടി ഒഫ് ചൈനയുടെ ഉന്നത നേതാക്കളിൽ ഒരാളുമായിരുന്നു **ജിയാങ് ക്വിങ്**."സാമ്രാജ്യവാദികളും പിന്തിരിപ്പന്മാരും ജിയാങ് ക്വിംഗിനെ ചൈനയിൽ ഏറ്റവും വെറുക്കപ്പെട്ട സ്ത്രീയാണെന്ന് പറയുമ്പോൾ, അവർ ഒരു വിപ്ലവകാരിയോടുള്ള വെറുപ്പ് പ്രകടിപ്പിക്കുക മാത്രമാണ് ചെയ്യുന്നത്. അവർ അവളുടെ മേൽ വിഷം ഒഴിക്കുന്നു, കാരണം അവൾ വിപ്ലവ ലക്ഷ്യത്തിന്റെ അചഞ്ചലവും അർപ്പണബോധമുള്ളവളായിരുന്നു. . . കമ്മ്യൂണിസം."

- സാം മാർസി, "ജിയാങ് ക്വിംഗും സാംസ്കാരിക വിപ്ലവവും" (1991)

പീപ്പിൾസ് റിപ്പബ്ലിക് ഓഫ് ചൈനയുടെ ചെയർമാൻ മാവോ സേതൂങിന്റെ അവസാനഭാര്യയും, സാംസ്കാരികവിപ്ലവകാലത്തെ കമ്മ്യൂണിസ്റ്റ് പാർട്ടി ഒഫ് ചൈനയുടെ ഉന്നത നേതാക്കളിൽ ഒരാളുമായിരുന്നു ജിയാങ് ക്വിങ്.

മാർച്ച് 19, 1914: സോഷ്യലിസ്റ്റ് ചൈനയിലെ മഹത്തായ തൊഴിലാളിവർഗ സാംസ്കാരിക വിപ്ലവത്തിന്റെ നേതാവ് സഖാവ് ജിയാങ് ക്വിംഗിന്റെ ജനനം.

"സാമ്രാജ്യവാദികളും പിന്തിരിപ്പന്മാരും ജിയാങ് ക്വിംഗിനെ ചൈനയിൽ ഏറ്റവും വെറുക്കപ്പെട്ട സ്ത്രീയാണെന്ന് പറയുമ്പോൾ, അവർ ഒരു വിപ്ലവകാരിയോടുള്ള വെറുപ്പ് പ്രകടിപ്പിക്കുക മാത്രമാണ് ചെയ്യുന്നത്. അവർ അവളുടെ മേൽ വിഷം ഒഴിക്കുന്നു, കാരണം അവൾ വിപ്ലവ ലക്ഷ്യത്തിന്റെ അചഞ്ചലവും അർപ്പണബോധമുള്ളവളായിരുന്നു. . . കമ്മ്യൂണിസം."

- സാം മാർസി, "ജിയാങ് ക്വിംഗും സാംസ്കാരിക വിപ്ലവവും" (1991)

മഹത്തായ തൊഴിലാളിവർഗ സാംസ്കാരിക വിപ്ലവകാലത്ത് സാംസ്കാരിക വിപ്ലവ ഗ്രൂപ്പിൽ ഒരു പ്രധാന സ്ഥാനം വഹിച്ച ഒരു വിപ്ലവ നേതാവായിരുന്നു ജിയാങ് ക്വിംഗ്, "മാഡം മാവോ" (പ്രസിഡന്റ് മാവോ സെതൂങ്ങിന്റെ ഭാര്യ എന്ന നിലയിൽ) എന്നും അറിയപ്പെടുന്നു. കലയുടെ സോഷ്യലിസ്റ്റ് വികാസത്തിനും ചൈനീസ് കമ്മ്യൂണിസ്റ്റ് പാർട്ടിയിലും വിശാല സമൂഹത്തിലും റിവിഷനിസത്തിനെതിരായ നിരന്തരമായ പോരാട്ടത്തിനും അവർ ഉത്തരവാദിയായിരുന്നു. ഏറെ ഇഷ്ടപ്പെട്ട ചൈനീസ് സോഷ്യലിസ്റ്റ് സിനിമകളും നാടകങ്ങളും, ബാലെ പോലുള്ള പാശ്ചാത്യ സ്വാധീനങ്ങൾക്ക് വിധേയമായ ഒരു കലയെ സമന്വയിപ്പിക്കുന്നതിൽ ജിയാങ് ക്വിംഗിന്റെ ദിശയുടെ നേരിട്ടുള്ള ഉൽപ്പന്നമാണ്. തൊഴിലാളികൾ, പട്ടാളക്കാർ, ലൈസൻസുള്ള സ്ത്രീകൾ. എല്ലാ മേഖലകളിലും റിവിഷനിസത്തിനെതിരെ പോരാടേണ്ടതിന്റെ പ്രാധാന്യവും തൊഴിലാളിവർഗ രാഷ്ട്രീയത്തെ ബോർഡിലുടനീളം ചുമതലപ്പെടുത്തേണ്ടതും പുതിയ കമ്മ്യൂണിസ്റ്റ് സമൂഹത്തിനായുള്ള പോരാട്ടത്തിൽ സംസ്കാരത്തെയും കലയെയും ശക്തമായ ആയുധമാക്കി മാറ്റേണ്ടതിന്റെ ആവശ്യകതയും ജിയാങ് ക്വിംഗ് നമ്മെ പഠിപ്പിക്കുന്നു.

മാവോയുടെ മരണശേഷം അധികാരമേറ്റ റിവിഷനിസ്റ്റ് സംഘം, "" രൂപീകരിച്ചുവെന്ന തെറ്റായ ആരോപണത്തിൽ, മറ്റ് 3 സഖാക്കൾക്കൊപ്പം (ഴാങ് ചുങ്കിയാവോ, യാവോ വെൻയുവാൻ, വാങ് ഹോങ്‌വെൻ.) ജയിലിൽ കിടന്ന് 10 വർഷത്തിന് ശേഷം 1991 മെയ് 14 ന് അവൾ ആത്മഹത്യ ചെയ്തു. നാല് പാർട്ടി വിരുദ്ധ സംഘം", "പാർട്ടിക്കെതിരായ ഗൂഢാലോചന".

സഖാവ് ജിയാങ് ക്വിംഗിന് നിത്യ മഹത്വം!

ചെയർമാൻ മാവോയുടെ മഹത്തായ തൊഴിലാളിവർഗ സാംസ്കാരിക വിപ്ലവം നീണാൾ വാഴട്ടെ!

റിവിഷനിസത്തിന് മരണം!

വർഗ്ഗം:മാവോവാദികൾ

വർഗ്ഗം:മാവോയിസം
ഏഷ്യയിലെ നീളം കൂടിയ നദികൾ

നീളത്തിൽ 1600 കിലോമീറ്ററിൽ (1000 മൈൽ) കൂടുതലുള്ള 32 ഏഷ്യൻ നദികളുടെ പട്ടികയാണിത്.

#യാംഗ്സ്റ്റേ (ചൈനയിൽ)            - 6,300&nbsp;km - 
#മഞ്ഞ നദി (ഹ്വാംഗ് ഹെ)                        - 5,464&nbsp;km - 
#മെക്കോങ് നദി                                   - 4,909&nbsp;km - 
#ലെന നദി                                     - 4,400&nbsp;km - 
#ഇർതിഷ് നദി                                   - 4,248&nbsp;km - 
#യെനിസൈ നദി                                  - 4,090&nbsp;km - 
#ഓബ് നദി                                       - 3,650&nbsp;km - 
#നിസ്ന്യായ തുങ്കുസ്ക                       - 2,989&nbsp;km - 
#സിന്ധു നദി                                    - 2,900&nbsp;km - 
#ബ്രഹ്മപുത്ര നദി                              - 2,900&nbsp;km - 
#അമുർ നദി                                     - 2,824&nbsp;km - 
#സാൽവീൻ നദി                                  - 2,700&nbsp;km - 
#യൂഫ്രട്ടീസ് നദി                      - 2,800&nbsp;km - 
#Vilyuy River                                   - 2,650&nbsp;km - 
#അമു ദര്യ                                      - 2,540&nbsp;km - 
#ഗംഗാനദി                                   - 2,510&nbsp;km - 
#Ishim River(കസാഖ്സ്ഥാൻ)                                    - 2,450&nbsp;km - 
#ഊരൽ നദി                                    - 2,428&nbsp;km - 
#Olenyok River                                  - 2,292&nbsp;km - 
#Aldan River                                    - 2,273&nbsp;km - 
#സിർ ദര്യ                                      - 2,212&nbsp;km - 
#ഐയർവാഡി നദി                               - 2,170&nbsp;km - 
#കൊളിമ നദി                                   - 2,129&nbsp;km - 
#താരിം നദി                                    - 2,030&nbsp;km - 
#Vitim River                                    - 1,978&nbsp;km - 
#Xi River                                       - 1,930&nbsp;km - 
#Sungari River                                  - 1,927&nbsp;km - 
#ടൈഗ്രിസ് നദി                            - 1,900&nbsp;km - 
#Podkamennaya Tunguska River                    - 1,865&nbsp;km - 
#അങ്കാര നദി                                   - 1,779&nbsp;km - 
#ഇൻഡിഗിർക്ക നദി                                - 1,726&nbsp;km - 
#Ergune River                - 1,620&nbsp;km - 
## ഇതും കൂടി കാണുക
*ലോകത്തിലെ നീളം കൂടിയ നദികൾ‎
*ഏഷ്യയിലെ നദികളുടെ പട്ടിക

## അവലംബം

വർഗ്ഗം:ഏഷ്യയിലെ നദികൾ
ഇരാവതി നദി

മ്യാൻമറിലെ ഏറ്റവും നീളം കൂടിയ നദിയാണ് **ഇരാവതി**. **ഐയർവാഡി**യെന്നും ഈ നദി അറിയപ്പെടുന്നു. മ്യാൻമറിലെ ഏറ്റവും പ്രധാന ജലഗതാഗതമാർഗ്ഗവും 2170 കിലോമീറ്റർ നീളമുള്ള ഈ നദിയാണ്. ഇന്ത്യൻ മഹാസമുദ്രത്തിന്റെ ഭാഗമായ ആൻഡമാൻ കടലിൽ വീഴുന്നതിനു മുമ്പ് മ്യാൻമറിന്റെ തെക്കു ഭാഗത്ത് വിശാലമായൊരു ഡെൽറ്റ ഇരാവതി നദി നിർമ്മിക്കുന്നു. സംസ്കൃതത്തിലെ ഐരാവതി എന്ന പദത്തിൽ നിന്നാണ് ഇരാവതിയും പീന്നിട് ഐയർവാഡിയുമുണ്ടായത്.
## അവലംബം

വർഗ്ഗം:മ്യാൻമറിലെ നദികൾ
വർഗ്ഗം:ഏഷ്യയിലെ നദികൾ
സെൻസെസ് ഓഫ് സിനിമ

1999 ൽ ചലച്ചിത്ര സംവിധായകനായ ബിൽ മൌസോളിസ്  സ്ഥാപിച്ച ആസ്ട്രേലിയൻ ചലച്ചിത്ര പ്രസിദ്ധീകരണമാണ് സെൻസെസ് ഓഫ് സിനിമ.

## അവലംബം



## പുറംകണ്ണികൾ

* 
* 

വർഗ്ഗം:പ്രസിദ്ധീകരണങ്ങൾ
പൂരിത സംയുക്തങ്ങൾ

ഒരു  സംയുക്തത്തിലെ  കാർബൺ ആറ്റങ്ങൾ എല്ലാം ഏകബന്ധനം വഴി സംയോജിക്കപ്പെട്ടിരിക്കുന്നവയും കാർബണിന്റെ മറ്റെല്ലാ സംയോജകതയും ഹൈഡ്രജൻ ആറ്റങ്ങൾ വഴി സംയോജിക്കപ്പെട്ടിരിക്കുന്ന  കാർബണിക സംയുക്തങ്ങളെ  കാർബണിക രസതന്ത്രത്തിൽ പൂരിത സംയുക്തങ്ങൾ എന്ന് വിളിക്കുന്നു .
ആൽകെയ്നുകൾ പൂരിത സംയുക്തങ്ങൾക്ക്  ഉദാഹരണമാണ് .

## അവലംബം
പങ്കാളിത്ത ആസൂത്രണം

നഗരാസൂത്രണത്തിൽ അവലംബിക്കുന്ന ഒരു മാതൃകയാണ് **പങ്കാളിത്ത ആസൂത്രണം**.(ഇംഗ്ലീഷ്: **Participatory planning**) നഗരാസൂത്രണം, ഗ്രാമീണ മേഖലാാ ആസൂത്രണം തുടങ്ങിയവയിൽ തന്ത്രപരമായ തീരുമാനങ്ങളിലും നടത്തിപ്പിലും, കേവലം ഭരണസമിതിയുടെ തീരുമാനങ്ങൾ മാത്രമല്ലാതെ പൊതുജനങ്ങളുടെ പങ്കാളിത്തവും ഉൾപ്പെടുത്തിക്കൊണ്ടുള്ള ഒരു രീതിയാണ് ഇത്.

## ഇതും കാണുക
നഗരാസൂത്രണം

## അവലംബം

വർഗ്ഗം:സാമൂഹികം
ചാലിയം കോട്ട

ലഘുചിത്രം|തകർന്ന ചാലിയം കോട്ടയുടെ ശിഷ്ട ഭാഗങ്ങൾ
കേരളത്തിലെ കോഴിക്കോട് ജില്ലയിലെ ചാലിയത്ത് പോർച്ചുഗീസുകാർ നിർമിച്ച കോട്ടയാണ് **ചാലിയം കോട്ട**. മുല്ലമ്മേൽ കോട്ട എന്നും ഇതിനെ വിളിക്കാറുണ്ട്. മലബാർ കീഴടക്കാൻ 1531-ൽ പറങ്കികൾ നിർമിച്ച കോട്ടയാണിത്.  കടൽമാർഗവും പുഴമാർഗവും മലബാർ കീഴടക്കുകയെന്ന ലക്ഷ്യത്തോടെയായിരുന്നു അറബിക്കടലും ചാലിയാറും ചേരുന്ന അഴിമുഖത്തോട് ചേർന്ന് പറങ്കികൾ സൈനികകേന്ദ്രം പടുത്തുയർത്തിയത്. കടലോരത്തെ പാറക്കൂട്ടങ്ങൾക്കിടയിലായിരുന്നു തന്ത്രപ്രധാനമായ കോട്ട സ്ഥിതിചെയ്തിരുന്നത്.
## ചരിത്രം
ലഘുചിത്രം|ചാലിയം കോട്ടയുടെ അവശിഷ്ട ഭാഗം
മലബാർ തീരത്തെ കോഴിക്കോട് പട്ടണത്തിലേക്ക് എട്ടു നാഴിക അകലെയുള്ള തന്ത്രപ്രാധാന്യമുള്ള പ്രദേശമായിരുന്നു ചാലിയം.  വടക്ക് ബേപ്പൂർ പുഴയും തെക്ക് കടലുണ്ടി പുഴയും പടിഞ്ഞാറ് അറബിക്കടലും അതിരിടുന്ന ദ്വീപ് പോലെ തോന്നിക്കുന്ന ചാലിയത്ത് അറബി കടലിലൂടെയുള്ള കച്ചവടക്കാരുടെ നീക്കങ്ങൾ സൂക്ഷ്മമായി നിരീക്ഷിക്കാനും ആക്രമിച്ച് തകർക്കാനും പറ്റിയ സുരക്ഷിത താവളം  എന്ന നിലക്കാണ് കോട്ട പണിയാൻ പോർച്ചുഗീസുകാർ പ്രത്യേകം താൽപര്യമെടുത്തത്. ചാലിയം കോട്ട സാമൂതിരിയുടെ മുഴുവൻ വാണിജ്യത്തേയും ബാധിക്കുന്നതായിരുന്നു. കൊച്ചിയുമായി സാമൂതിരി യുദ്ധത്തിനൊരുങ്ങുകയാണങ്കിൽ അതിനാവശ്യമായ വാർത്താവിനിമയത്തിന് അത് ഭീഷണിയാകും. സാമൂതിരിയുടെ രാജ്യത്തേക്ക് യുദ്ധം നയിക്കാനുള്ള ഒരു അടിത്തറയാണ് ഇതിലൂടെ പോർച്ചുഗീസുകാർക്ക് ലഭിച്ചത്.

പോർച്ചുഗീസുകാരുടെ ചതിക്ക് പലതവണ ഇരയായിട്ടും വളരെ തന്ത്രപ്രധാനമായ സ്ഥലത്ത് കോട്ടകെട്ടാൻ സാമൂതിരി അനുമതി നൽകിയത് അമിത മദ്യസേവയും പ്രായാധിക്ക്യവും കാരണമായിരിന്നു.
ചാലിയം യുദ്ധമായപ്പോഴേക്കും കോട്ട കെട്ടാൻ അനുമതി നൽകിയ സാമൂതിരി മരണപ്പെട്ടു. അദ്ദേഹത്തിന്റെ അനന്തരവൻ നമ്പ്യാതിരി അധികാരമേറ്റെടുത്തു. ഈ സാമൂതിരിയുടെ നേതൃത്ത്വത്തിലാണ് ചാലിയം യുദ്ധം നടന്നത്.

1571-ൽ സാമൂതിരിയുടെ നിർദ്ദേശപ്രകാരം കോട്ടയ്ക്കുനേരേ കുഞ്ഞാലിമരയ്ക്കാരുടെ നേതൃത്വത്തിൽ സൈനികനീക്കമുണ്ടായി. പിടിച്ചുനിൽക്കാനാകാതെ പറങ്കികൾ പിൻവാങ്ങിയപ്പോൾ മലബാർ സൈന്യം കോട്ടയ്ക്കുചുറ്റും കിടങ്ങുകൾ തീർത്തു. പറങ്കിപ്പടയെ കൂടുതൽ പ്രതിരോധത്തിലാക്കി ഭക്ഷണവും വെള്ളവുമില്ലാതെ കോട്ടയിലകപ്പെട്ട പറങ്കിപ്പട കുഞ്ഞാലിമരയ്ക്കാർക്ക് മുന്നിൽ കീഴടങ്ങി. പറങ്കിപ്പടയെ തുരത്തി കുഞ്ഞാലിമരയ്ക്കാറും കൂട്ടരും കോട്ട തകർത്തു. കോട്ടയുടെ നിർമ്മാണത്തിനുപയോഗിച്ച കല്ലുകൾ ചാലിയം പുഴക്കരപ്പള്ളിയുടെയും മര ഉരുപ്പടികൾ കുറ്റിച്ചിറയിലെ മിശ്കാൽ പള്ളിയുടെയും പുനർനിർമ്മാണപ്രവർത്തനങ്ങൾക്കാണ് ഉപയോഗപ്പെടുത്തി. 

സൈനുദ്ദീൻ മഖ്ദൂം രണ്ടാമൻ രചിച്ച 'തുഹ്ഫുത്തുൽ മുജാഹിദ്ദീനി'ലും ഖാസി മുഹമ്മദ് എഴുതിയ 'ഫത്ത്ഹുൽ മുബീൽ' എന്ന കാവ്യത്തിലും മുല്ലമ്മേൽ കോട്ടയെക്കുറിച്ച് പരാമർശിക്കുന്നുണ്ട്.

## നിർമ്മിതി
ലഘുചിത്രം|Karuvanthuruthy Masjidh, Chaliyam
പ്രാദേശിക ഭരണ നേതൃത്ത്വവുമായും താനൂരെ ഭരണാധിപന്റെ സഹായത്തോടെയും  നടത്തിയ ചർച്ചകളിലൂടെയാണ് കോട്ട നിർമ്മിക്കാൻ തീരുമാനിച്ചത്. 2000 പർദൗസ് സ്ഥല വില എന്ന നിലയിൽ നൽകി. ഗവർണർ നുനോ ദ കുൻഹയാണ് ചർച്ചകൾക്കും നിർമ്മിതിക്കും അടിസ്ഥാനമിട്ടത്. കല്ലും ചെളിയും ഉപയോഗിച്ച്, 1531 ഒക്ടോബറിൽ പണിയാരംഭിച്ച കോട്ടയുടെ നിർമ്മാണം 1532 മാർച്ചിൽ പൂർത്തിയായി. ഇവിടെയുണ്ടായിരുന്ന ഒരു പള്ളി പൊളിച്ചാണ് ഇതു പണിഞ്ഞതെന്ന് സൈനുദ്ദീൻ രേഖപ്പെടുത്തിയിട്ടുണ്ട്. ചതുരാകൃതിയിലായിരുന്ന കോട്ടയുടെ മൂന്നു മൂലകളിലും കൊത്തളങ്ങളും നാലാം മൂലയിൽ മൂന്നു നിലയുള്ള ഒരു കെട്ടിടവുമുണ്ടായിരുന്നു. ബീച്ചിലേക്കാണ് കോട്ടയുടെ വാതിൽ തുറന്നിരുന്നത്. മുന്നൂറോളം വരുന്ന കാവൽ ഭടന്മാരാണ് കോട്ടയുടെ സുരക്ഷാ ചുമതല വഹിച്ചിരുന്നത്.

## ഇതും കാണുക
*ചാലിയം യുദ്ധം
*സാമൂതിരി
## അവലംബം


വർഗ്ഗം:കേരളത്തിലെ ചരിത്രപ്രധാനമായ കോട്ടകൾ
വർഗ്ഗം:കേരളത്തിലെ കോട്ടകൾ
വിയന്റിയൻ

മെക്കോങ് നദി തീരത്തു സ്ഥിതി ചെയ്യുന്ന ലാവോസിന്റെ തലസ്ഥാന നഗരമാണ് **വിയന്റിയൻ**. **വിയങ്ചാൻ** എന്നാണ് ലാവോസ് ഭാഷയിൽ നഗരത്തെ വിളിക്കുന്നത്. ലവോഷിയൻ ഇതിഹാസമായ ഫ്രാലക് ഫ്രാലം അനുസരിച്ച് തഥാരദ്ധരാജകുമാരനാണ് നഗരം സ്ഥാപിച്ചത്. എന്നാൽ ചരിത്രരചയിതാക്കൾ പറയുന്നത്, ഒരു ഹിന്ദു ക്ഷേത്രത്തിനു ചുറ്റുമുണ്ടായിരുന്ന ആദ്യകാല ഖമർ അധിവാസകേന്ദ്രമായിരുന്നുവെന്നാണ്. 1354 ൽ ഫാ എൻഗും ലാൻഷിയാങ് രാജ്യം സ്ഥാപിച്ചതോടെ നഗരം പ്രധാന കേന്ദ്രമാകാൻ തുടങ്ങി. 1560 ൽ സിദ്ധതിരദ്ധ് രാജാവ് അത് തലസ്ഥാനമാക്കി. പീന്നിട് ഫ്രഞ്ചുകാരും വിയന്റിയൻ കേന്ദ്രമാക്കി. 'ചന്ദ്രന്റെ നഗരം' എന്നാണ് ലാവോയിൽ വിയങ്ചാന് അർത്ഥം. ആ ഉച്ചാരണത്തെ ഫ്രഞ്ചുകാർ വിയന്റിയൻ എന്ന് റോമനീകരിച്ചു. പാലി ഭാഷയിൽ നിന്നാണ് ലാവോയിൽ ആ വാക്കുണ്ടായത്.

## ഐതിഹ്യം
ഇളയ സഹോദരനുവേണ്ടി കീരിടം തിരസ്കരിക്കപ്പെട്ട തഥാരദ്ധരാജകുമാരൻ തന്റെ 'മുവോങ് ഇന്ദപഥ മഹാനഖോൺ' രാജ്യമുപേക്ഷിച്ച് മെക്കോങ്ങിന്റെ പടിഞ്ഞാറൻ കരയിൽ മഹാധനി സിഫാൻ ഫാവോ എന്ന നഗരമുണ്ടാക്കി(ഇന്നത്തെ തായ്‌ലൻഡിലെ ഉദോൺധനി നഗരം). ഒരിക്കൽ ഏഴു തലയുള്ള നാഗം പ്രത്യക്ഷപ്പെട്ട് നദിയുടെ കിഴക്കൻ കരയിൽ ഒരു നഗരം സ്ഥാപിക്കാനവശിയപ്പെട്ടു. ആ നഗരത്തിന് 'ചന്ദ്രബൂലി സി സത്തനാക്' എന്നാണ് തഥാരദ്ധ പേരിട്ടത്. അതാണ് വിയന്റിയന്റെ ആദിരൂപം എന്നാണ് ഐതിഹ്യം.

## അവലംബം

വർഗ്ഗം:ലാവോസിലെ നഗരങ്ങൾ
വർഗ്ഗം:ഏഷ്യയിലെ തലസ്ഥാനങ്ങൾ
പുന്നപ്ര വയലാർ (ചലച്ചിത്രം)

ഉദയാ പ്രൊഡക്ഷൻസിന്റെ ബാനറിൽ എം. കുഞ്ചാക്കോ നിർമിച്ച മലയാളചലച്ചിത്രമാണ് **പുന്നപ്ര വയലാർ**.  എക്സൽ പ്രൊഡക്ഷൻസ് വിതരണം ചെയ്ത ഈ ചിത്രം 1968 ജൂലൈ 12-ന് കേരളത്തിൽ പ്രദർശനം തുടങ്ങി.

## അഭിനേതാക്കൾ
*കൊട്ടാരക്കര
*എസ്.പി. പിള്ള
*അടൂർ ഭാസി
*പ്രേം നസീർ
*ബഹദൂർ
*പി.ജെ. ആന്റണി
*കാലായ്ക്കൽ കുമാരൻ
*വാണക്കുറ്റി
*രാമൻ പിള്ള
*ഷീല
*ഉഷാകുമാരി
*കദീജ.

## പിന്നണിഗായകർ
*ബാലമുരളീകൃഷ്ണ
*കെ.ജെ. യേശുദാസ്
*പി. സുശീല
*രേണുക

## അണിയറപ്രവർത്തകർ
*നിർമ്മാണം, സംവിധാനം - എം കുഞ്ചാക്കോ
*സംഗീതം - കെ. രാഘവൻ
*ഗാനരചന - പി ഭാസ്ക്കരൻ, വയലാർ രാമവർമ്മ
*വിതരണം - എക്സൽ പ്രൊഡക്ഷൻസ്
*ബാനർ - ഉദയാ പ്രൊഡക്ഷൻസ്
*കഥ, തിരക്കഥ, സംഭാഷണം - എസ്.എൽ. പുരം സദാന്ദൻ.

## ഗാനങ്ങൾ
*സംഗീതം - കെ. രാഘവൻ
*ഗാനർചന - പി. ഭാസ്കരൻ, വയലാർ രാമവർമ്മ

## അവലംബം

## പുറത്തേക്കുള്ള കണ്ണികൾ
*സിനീമാലയം ഡേറ്റാ ബേസ്  പുന്നപ്ര വയലാർ
## ചലച്ചിത്രംകാണാൻ
* പുന്നപ്രവയലാർ (1968)''

വർഗ്ഗം:1968-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കുഞ്ചാക്കോ സംവിധാനം ചെയ്ത ചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ
വർഗ്ഗം:പ്രേം നസീർ-ഷീല ജോഡി
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
വർഗ്ഗം:ഭാസ്കരൻ- രാഘവൻ ഗാനങ്ങൾ
വർഗ്ഗം:വയലാർ -രാഘവൻ ഗാനങ്ങൾ
വർഗ്ഗം:കെ രാഘവൻ സംഗീതം പകർന്ന ചലച്ചിത്രങ്ങൾ
വർഗ്ഗം:വയലാറിന്റെ ഗാനങ്ങൾ
വർഗ്ഗം:പി.  ഭാസ്കരന്റെ ഗാനങ്ങൾ
കേരളത്തിലെ കോട്ടകൾ

കേരളത്തിലെ ചരിത്രപ്രധാന്യമുള്ള കോട്ടകളുടെ പട്ടികയാണിത്.

* ചന്ദ്രഗിരി കോട്ട
* ഹോസ്ദുർഗ്ഗ് കോട്ട
* ബേക്കൽ കോട്ട
* കുംമ്പള കോട്ട
* കൽനാട് കോട്ട
* സെന്റ് ആഞ്ജലോ കോട്ട (കണ്ണൂർ കോട്ട)
* തലശ്ശേരി കോട്ട
* കുഞ്ഞാലി മരയ്ക്കാർ കോട്ട (കോട്ടക്കൽ)
* ചാലിയം കോട്ട
* പാലക്കാട് കോട്ട
* ചേറ്റുവാ കോട്ട (വില്യം കോട്ട)
* കോട്ടപ്പുറം കോട്ട(കൊടുങ്ങല്ലൂർ കോട്ട)
* നെടുംകോട്ട
* പള്ളിപ്പുറം കോട്ട (ആയക്കോട്ട)
* അഞ്ചുതെങ്ങു കോട്ട
* പാലൂർ കോട്ട
* തങ്കശ്ശേരി കോട്ട
* ബനാൻ കോട്ട ( ശിരുവാണി ഡാമിനടുത്ത്)
* കൊച്ചിൻ ഫോർട്ട് (ഇമ്മാനുവൽ ഫോർട്ട് - ഫോർട്ട് കൊച്ചി)
* പനമരം കോട്ട


വർഗ്ഗം:കേരളവുമായി ബന്ധപ്പെട്ട പട്ടികകൾ
സക്കറിയായുടെ ഗർഭിണികൾ

അനീഷ് അൻവർ സംവിധാനം ചെയ്ത് 2013-ൽ പുറത്തിറങ്ങിയ മലയാളചലച്ചിത്രമാണ് ***സക്കറിയായുടെ ഗർഭിണികൾ***. ലാൽ, റിമാ കല്ലിങ്കൽ, സനുഷ, ഗീത, സാന്ദ്രാ തോമസ് എന്നിവരാണ് പ്രധാന കഥാപാത്രങ്ങളെ അവതരിപ്പിച്ചത്. ചിത്രത്തിന്റെ കഥയും തിരക്കഥയും സംവിധായകൻ അനീഷ് അൻവർ തന്നെ തയ്യാറാക്കിയിരിക്കുന്നു. നിർമ്മാതാക്കളിലൊരാളായ സാന്ദ്രാ തോമസ് ഒരു പ്രധാന കഥാപാത്രത്തെ അവതരിപ്പിക്കുന്നു. അനീഷ് അൻവർ ഒരുക്കുന്ന രണ്ടാമത്തെ ചിത്രമാണ് സക്കറിയായുടെ ഗർഭിണികൾ.

## പ്രമേയം
നഗരത്തിലെ ഒരു ഗൈനക്കോളജിസ്റ്റാണ് ഡോ. സക്കറിയ (ലാൽ). സിസേറിയനെയും അബോർഷനെയും പ്രോത്സാഹിപ്പിക്കാതെ ആരോഗ്യകരവും സുരക്ഷിതവുമായ പ്രസവം എന്നതാണ് ഡോക്ടറുടെ ശൈലി. അദ്ദേഹത്തെ സമീപിക്കുന്ന നാലു ഗർഭിണികളുടെ കഥയാണ് ചിത്രത്തിന്റെ പ്രമേയം.  റിമാ കല്ലിങ്കൽ, സനുഷ, ഗീത, സാന്ദ്രാ തോമസ് എന്നിവരാണ് നാലു ഗർഭിണികളെ അവതരിപ്പിക്കുന്നത്.

കാസർകോടൻ മുസ്ലീംഭാഷ സംസാരിക്കുന്ന ഫാത്തിമ എന്ന നഴ്സായ മുസ്ലീം കഥാപാത്രത്തെ റിമ അവതരിപ്പിക്കുന്നു. ഫാത്തിമയെ ഗർഭിണിയാക്കിയിട്ട് ഭർത്താവ് ഗൾഫിലേക്ക് മുങ്ങുന്നു. ഫാത്തിമയുടെ കാമുകന്റെ വേഷത്തിൽ അജു വർഗ്ഗീസ് അജു എന്ന കഥാപാത്രത്തെ അവതരിപ്പിക്കുന്നു.

സൈറ എന്ന പതിനേഴുകാരി ഗർഭിണിയായി സനുഷ അഭിനയിക്കുന്നു. പ്രസവിച്ച ശേഷം കുഞ്ഞിനെ മറ്റാർക്കെങ്കിലും ദത്തു നൽകുക എന്നതാണ് സൈറയുടെ ലക്ഷ്യം. തന്റെ കുഞ്ഞിന്റെ പിതാവ് ആര് എന്ന് വെളിപ്പെടുത്താൻ സൈറ ആഗ്രഹിക്കുന്നില്ല. *പി. പത്മരാജന്റെ കഥകൾ* എന്ന പുസ്തകം സക്കറിയായ്ക്ക് സമ്മാനമായി നൽകുകയും ആ കഥയിൽ ഗർഭം സമ്മാനിച്ച വ്യക്തിയെ അടയാളപ്പെടുത്തി നൽകുകയും ചെയ്യുന്നു. ഇതിലൂടെയാണ് സ്വന്തം പിതാവാണ് തന്നെ ഗർഭിണിയാക്കിയതെന്ന് സൈറ വ്യക്തമാക്കുന്നത്.

52 വയസുകാരിയായ സിസ്റ്റർ ജാസ്മിൻ ജെന്നിഫറെ ഗീത അവതരിപ്പിച്ചിരിക്കുന്നു.

ഭർത്താവ് ജീവിച്ചിരിക്കെ മറ്റൊരാളുടെ ഗർഭം വഹിക്കുന്ന അനുരാധ എന്ന കഥാപാത്രത്തെ സാന്ദ്രാ തോമസ് അവതരിപ്പിച്ചിരിക്കുന്നു. രോഗിയായ ഭർത്താവ് മരണപ്പെട്ടില്ലെങ്കിൽ ഗർഭത്തിനുത്തരവാദി ആരെന്നു വെളിപ്പെടുത്തുന്ന അവസ്ഥയും കുഞ്ഞിനെ ജനിപ്പിച്ചില്ലെങ്കിൽ ഭർത്താവിന്റെ കോടിക്കണക്കായ സ്വത്തുവകകളുടെ നഷ്ടവും അനുരാധയെ ഡോക്ടർ സക്കറിയായുടെ അടുക്കലെത്തിക്കുന്നു.

## സംഗീതം
ഏങ്ങണ്ടിയൂർ ചന്ദ്രശേഖരൻ, അനീഷ് അൻവർ എന്നിവർ രചിച്ച ഗാനങ്ങൾക്ക് മോഹൻസിത്താരയുടെ മകൻ വിഷ്ണുവും ബന്ധു ശരതും ഒരുമിച്ച് സംഗീതം നൽകിയിരിക്കുന്നു. ഷാൻ, ചിത്ര, അൽഫോൻസ്, ആലാപ് രാജു, ജ്യോത്സ്ന എന്നിവരാണ് ഗാനങ്ങൾ ആലപിച്ചിരിക്കുന്നത്. ചിത്രത്തിലെ രണ്ടു ഗാനങ്ങൾ സംവിധായകൻ തന്നെയാണ് രചിച്ചിരിക്കുന്നത്.

## നിർമ്മാണം
ചിത്രത്തിൽ ഉപയോഗിച്ചിരിക്കുന്ന കൃത്രിമഗർഭം ചൈനയിൽ നിന്നും എത്തിച്ചാണ് ചിത്രീകരണം നടത്തിയത്. മലയാളസിനിമയിൽ ആദ്യമായാണ് ഈ വിധം ഉപയോഗിച്ചത്.

## അഭിനേതാക്കൾ
* ലാൽ - സക്കറിയ
* റിമ കല്ലിങ്കൽ - ഫാത്തിമ
* സനുഷ - സൈറ
* ഗീത - ജാസ്മിൻ ജെന്നിഫർ
* ആശ ശരത് - സൂസൻ, സക്കറിയായുടെ ഭാര്യ
* സാന്ദ്ര തോമസ് - അനുരാധ
* അജു വർഗ്ഗീസ് - അജു, അജ്മൽ അക്ക, ഫാത്തിമയുടെ കാമുകൻ
* ജോയ് മാത്യു - അനുരാധയുടെ ഭർത്താവ്
* ഉണ്ണി രാജൻ പി. ദേവ്
* കൊച്ചു പ്രേമൻ
* ഷാനവാസ്
* പൊന്നമ്മ ബാബു
* സുബി
* ദേവി അജിത്ത്‌
* സ്‌നേഹ

## അണിയറപ്രവർത്തകർ
* ബാനർ - ഫ്രൈഡേ ഫിലിംസ്‌
* കഥ, തിരക്കഥ, സംവിധാനം - അനീഷ്‌ അൻവർ
* സംഭാഷണം - നിസാം
* നിർമ്മാണം - സാന്ദ്രാ തോമസ്‌, തോമസ് ജോസഫ് പട്ടത്താനം
* സംഗീതം - വിഷ്‌ണു-ശരത്ത്
* ഗാനരചന - ഏങ്ങണ്ടിയൂർ ചന്ദ്രശേഖരൻ
* നിർമ്മാണ നിയന്ത്രണം - ശ്രീകുമാർ
* ചമയം - രാജേഷ്‌ നെന്മാറ
* വസ്ത്രാലങ്കാരം - സുനിൽ റഹ്‌മാൻ

## അവലംബം

## പുറത്തേക്കുള്ള കണ്ണികൾ
* സക്കറിയായുടെ ഗർഭിണികൾ, m3db.com
* 

വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
കലവ്

**കടവ്** എന്നും **കേളമരം** എന്നും പേരുള്ള **കലവ്** 7 മീറ്ററോളം ഉയരം വയ്ക്കുന്ന ഒരു മരമാണ്. . 1600 മീറ്ററിനും 2000 മീറ്ററിനും ഇടയിലുള്ള നിത്യഹരിതവനങ്ങളിൽ കാണുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
തങ്കശ്ശേരി കോട്ട

ലഘുചിത്രം|1504 ലെ മാപ്പ്
സുദീർഘമായ ചരിത്രമുള്ള കേരളത്തിലെ കോട്ടകളിൽ ഒന്നാണ്  സെന്റ് തോമസ് കോട്ട എന്ന **തങ്കശ്ശേരി കോട്ട**. ഡച്ച് കോട്ടയുടെ ഇടിഞ്ഞു വീഴാറായ ചുമരുകൾ മാത്രമാണ് ഇപ്പോൾ അവശേഷിക്കുന്നത്. ഇപ്പോഴിത് കേന്ദ്ര പുരാ­വ­സ്തു­വ­കു­പ്പിന്റെ നിയന്ത്രണത്തി­ലാണ്.
## ചരിത്രം
1503 ൽ കൊല്ലവുമായി കച്ചവടം നടത്തുവാനുള്ള കൊല്ലം റാണിയുടെ അഭ്യർത്ഥനയോട് കൂടിയാണ് പോർട്ടുഗീസുകാർ കൊല്ലത്ത് എത്തുന്നത്. 1552 ൽ റൊഡ്രിഗ്സ് എന്ന പോർട്ടുഗീസ് ഉദ്യോഗസ്ഥൻ ഇവിടെ എത്തുകയും തങ്കശ്ശേരിയിലെ പണ്ടകശ്ശാല പുതുക്കി പണിയുവാനുള്ള അനുവാദം നേടിയെടുക്കുകയും ചെയ്തു. പക്ഷേ ഇതിന്റെ  മറവിൽ അവർ ഒരു കോട്ടതന്നെ നിർമ്മിക്കുകയാണ് ചെയ്തത്.  
1659 ഡിസംബർ 29 ന് ഡച്ചുകാർ കൊല്ലത്ത് എത്തുകയും തങ്കശ്ശേരി കോട്ട പിടിച്ചടക്കുകയും തകർത്ത് തരിപ്പണമാക്കുകയും ചെയ്തു.  1669 ൽ ഡച്ചുകാർ തങ്കശ്ശേരികോട്ട പുനർ നിർമിച്ചു. 1741 ൽ മാർത്താണ്ഡവർമ്മ കുളച്ചൽ യുദ്ധത്തിൽ പരാജയപ്പെടുത്തിയതോടെ ഡച്ചുകാർ  ഇവിടെനിന്നും പിന്മാറുകയും 1742 ൽ തങ്കശ്ശേരി കോട്ട,  ഇംഗ്ലീഷ് ഈസ്റ്റിന്ത്യാകമ്പനിയുടെ ആധിപത്യത്തിലാവുകയും ചെയ്തു.

തെക്കൻ കേരളത്തിലെ രാജാക്കന്മാരുമായി കരാർ ഉണ്ടാക്കാനായി നിയുക്തനായ ഡച്ച് ചീഫ് ഡയറക്ടർ ന്യൂഹാഫ് തങ്കശ്ശേരി കോട്ടയുടെ കേടുപാടുകൾ തീർക്കാൻ ശ്രമം നടത്തി. 1552-ൽ ഹെക്ടർ ഡിലാകാസയാണ് ഈ കോട്ട പണിതതെന്ന് ന്യൂഹാഫ് രേഖപ്പെടുത്തിയിട്ടുണ്ട്.

ഇവിടുത്തെ പ്രസ്സിലാണ്‌  ഡോക്‌ട്രീന ക്രിസ്റ്റീന എന്ന ബൈബിളിന്റെ തമിഴ്‌പതിപ്പ്‌ അച്ചടിച്ചത്‌. പ്രസ്സ്‌ സ്ഥാപിച്ച പ്രദേശം അച്ചുകൂടം പറമ്പ്‌ എന്നാണ്‌ അറിയപ്പെടുന്നത്‌.

## അവലംബം


വർഗ്ഗം:കേരളത്തിലെ ചരിത്രപ്രധാനമായ കോട്ടകൾ
വർഗ്ഗം:കേരളത്തിലെ കോട്ടകൾ
വർഗ്ഗം:കൊല്ലത്തിന്റെ ചരിത്രം
വർഗ്ഗം:കേരളത്തിലെ ദേശീയപ്രാധാന്യമുള്ള സ്മാരകങ്ങൾ
വർഗ്ഗം:കൊല്ലം ജില്ല
കോവുണ്ണി നെടുങ്ങാടി

സംസ്കൃത പണ്ഡിതനും 'കേരളകൗമുദി' എന്ന മലയാള വ്യാകരണ കൃതിയുടെ രചയിതാവുമാണ് **കോവുണ്ണി നെടുങ്ങാടി** (30 ആഗസ്റ്റ് 1830 - 26 നവംബർ 1889). 
## ജീവിതരേഖ
ബ്രിട്ടിഷ് മലബാർ ജില്ലയിലെ വള്ളുവനാട് താലൂക്കിൽ മുള്ളത്ത് രാരിച്ചൻവെള്ളോടിയുടെയും കുഞ്ചിക്കോവിലമ്മയുടെയും മകനായി 1830 ആഗസ്റ്റ് 30നു ജനിച്ചു. മദ്രാസ് പ്രസിഡൻസി കോളേജു്, കോഴിക്കോട്, തിരുവനന്തപുരം എന്നിവിടങ്ങളിൽ അദ്ധ്യാപകനായി ഔദ്യോഗിക ജീവിതമാരംഭിച്ച നെടുങ്ങാടി, പിന്നീട് അഭിഭാഷകവൃത്തിയിലേക്ക് തിരിഞ്ഞു. വടക്കൻ പറവൂരിലും ആലുവയിലും  തിരുവനന്തപുരത്തും ജില്ലാ കോടതിയിൽ സർക്കാർ വക്കീലായിരുന്നു. കൊല്ലം 1055-ൽ തിരുവിതാംകൂർ സർക്കാർ ജോലിയിൽനിന്നും പിരിഞ്ഞതിനുശേഷം കവളപ്പാറയിൽ സംസ്കൃതാദ്ധ്യാപകനായി.

## കേരളകൗമുദി വ്യാകരണം
സംസ്കൃതത്തിലെ പാണിനീസൂത്രങ്ങൾ, തമിഴിലെ നന്നൂൽ, മലയാളത്തിലെ പരമ്പരാഗതഭാഷാരയോഗങ്ങൾ ഇവയെ ഏകോപിച്ച് തയ്യാറാക്കിയ കേരളകൗമുദി വ്യാകരണത്തിന്റെ രചന 1875 ൽ പൂർത്തിയാക്കി. കൂനമ്മാവിലെ അച്ചുകൂടത്തിലാണിത് അച്ചടിച്ചത്. 550 പ്രതികളായിരുന്നു ആദ്യം അച്ചടിച്ചത്. 1930 ൽ  രണ്ടാം പതിപ്പിറങ്ങി. ഇത് കോഴിക്കോട് രാമകൃഷ്ണ അച്ചുകൂടത്തിലാണ് അച്ചടിച്ചത്.1 ക 4 അണയായിരുന്നു വില. രണ്ടാമത് ഇറങ്ങിയ 300 പ്രതികൾ മുന്നൂറു രൂപയ്ക്ക് തിരുവിതാംകൂർ സർക്കാർ വിലയ്ക്ക് വാങ്ങി. 
## കൃതികൾ
*കേരള കൗമുദി (വ്യാകരണം)

## കോവുണ്ണി നെടുങ്ങാടിയുടെ നിലപാടുകൾ
*കേരളകൗമുദിയിലെ ആമുഖശ്ലോകം പരിഗണിച്ച് ഭാഷോല്പത്തി സംബന്ധിച്ച കോവുണ്ണി നെടുങ്ങാടിയുടെ കാഴ്ചപ്പാടിനെ സംസ്കൃതജന്യവാദമായി തെറ്റിദ്ധരിച്ചിട്ടുണ്ടെങ്കിലും, യഥാർത്ഥത്തിൽ അദ്ദേഹം സംസ്കൃത-തമിഴ് ഭാഷകളുടെ സംഗമത്തിൽനിന്നാണ്‌ മലയാളത്തിന്റെ ഉദ്ഭവമെന്ന അഭിപ്രായക്കാരനാണ്‌. കേരളകൗമുദിയിൽ അദ്ദേഹം "ആര്യദ്രാവിഡ വാഗ്ജാതാ കേരളീയോക്തികന്യകാ" എന്ന് ഈ വസ്തുത വ്യക്തമാക്കുന്നുണ്ട്. “നമ്പൂതിരിമാരുടെ സംസ്കൃതവും ദ്രാവിഡരുടെ തമിഴും കലർന്ന് നമ്മുടെ ഈ മണിപ്രവാളം ഉണ്ടായി.” എന്ന് അദ്ദേഹം ഇക്കാര്യം വ്യാഖ്യാനിക്കുകയും ചെയ്യുന്നു. "സംസ്കൃതോച്ചാരണം പ്രായഃ സംസ്കൃതം കേരളീയോക്തിയിൽ എങ്കിലും താവഴിക്കത്രേ തങ്കലേ രീതിയൊക്കയും" എന്നും, അതായത്, "ഉച്ചാരണംകൊണ്ട് സംസ്കൃതത്തോട് അധികം ചേർച്ചയുണ്ടായാലും ഭാഷയുടെ രീതിയും മറ്റും തമിഴ്‌മുറയ്ക്കുതന്നെയെന്നതിന്‌ യാതൊരു സംശയവും ഇല്ലതാനും" എന്നും  അദ്ദേഹം പറയുന്നു. സംസ്കൃതത്തെ മലയാളഭാഷയുടെ പിതാവും ദ്രാവിഡത്തെ മാതാവുമായാണ് അദ്ദേഹം കല്പിക്കുന്നത്.

*തമിഴിൽ 'മാത്ര' എന്ന് അർഥമുള്ള 'അചൈ' എന്ന ശബ്ദത്തിന് പ്രാചീന മലയാളത്തിലുള്ള തത്സമം. തമിഴ് വൃത്തശാസ്ത്രമനുസരിച്ച് ലഘുമാത്രകൾ നിറഞ്ഞതിനു 'നേരശൈ' എന്നും ഗുരുമാത്രകൾക്ക് 'നിരയശൈ' എന്നും പറഞ്ഞുവരുന്നു. 'അശ താൻ നേരു നിരയു-മേശാം ലഘുഗുരുക്കളിൽ' എന്ന് കേരളകൗമുദി എന്ന ശാസ്ത്രകൃതിയിൽ കോവുണ്ണി നെടുങ്ങാടി  പ്രസ്താവിച്ചിട്ടുണ്ട്.

## അവലംബം


വർഗ്ഗം:കേരളീയരായ പണ്ഡിതർ
വർഗ്ഗം:മലയാളത്തിലെ വ്യാകരണഗ്രന്ഥകർത്താക്കൾ
അഗമ്യഗമന വിരക്തി

അടുത്ത ബന്ധുക്കൾ തമ്മിലുള്ള ലൈംഗിക ബന്ധത്തോടുള്ള വെറുപ്പാണ് **അഗമ്യഗമന വിരക്തി** അഥവാ ഇൻസെസ്റ്റ് ടാബൂ (incest taboo). ചില മതങ്ങൾക്ക് അടുത്ത ബന്ധുക്കൾ തമ്മിലുള്ള വിവാഹബന്ധങ്ങളെക്കുറിച്ച് ചില നിയമങ്ങളുണ്ട്. ആ മതങ്ങളിൽ ഉള്ളവർക്ക് പൊതുവെ ഉണ്ടാവുന്ന ഒരു സംശയമാണ്, ഈ മതത്തിൽ വിശ്വസിക്കാത്തവർക്ക് ഇമ്മാതിരി കാര്യങ്ങൾ അനുവദനീയമല്ലേ എന്ന് . ഇത് കേവലം മതപരമായ വിലക്കല്ല ഒരോ സംസ്കാരത്തിനും ഇക്കാര്യത്തിൽ വ്യക്തമായ  ചില നിയമങ്ങളുണ്ട്. ഉദാഹരണത്തിന് കേരളസംസ്കാരത്തിൽ അച്ഛ്റെ സഹോദരന്റെ മക്കൾ, അമ്മയുടെ സഹോദരിയുടെ മക്കൾ എന്നിവരെ സഹോദരഗണത്തിലാണ് കൂട്ടിയിരിക്കുന്നത്. ഇവർ തമ്മിലുള്ള വിവാഹ/ലൈംഗിക ബന്ധം മലയാളി സംസ്കാരത്തിൽ നിഷിദ്ധമാണ്. പക്ഷെ ചില മതവിഭാങ്ങളിൽ പെട്ടവർ ഇമ്മാതിരി വിവാഹബന്ധങ്ങൾ അനുവദനീയമാണ്  തമിഴ്‌ നാട്ടിൽ പെങ്ങളുടെ മകളെ വിവാഹം ചെയ്യാൻ സമൂഹം അനുവദിക്കുന്നുണ്ട്.അതായതു മുറൈ മാമൻ എന്ന് പറയും.
## അവലംബങ്ങൾ

വർഗ്ഗം:വിലക്കുകൾ
രാഗിണി (ചലച്ചിത്രം)

രവിമൂവീസിന്റെ ബാനറിൽ കെ.എൻ. മൂർത്തി നിർമിച്ച മലയാളചലച്ചിത്രമാണ് **രാഗിണി**.  തിരുവിതാംകൂർഭാഗത്ത് ജ്യോതി പിക്ചേഴ്സും കൊച്ചി-മലബാർ പ്രദേശത്ത് ശക്തി ഫിലിംസുമാണ് ചിത്രം വിതരണം ചെയ്തത്.  1968 സെപ്റ്റംബർ 13-ന് ഈ ചിത്രം കേരളത്തിൽ പ്രദർശനം തുടങ്ങി.

## അഭിനേതാക്കൾ
*മധു
*കെ. ബാലാജി
*ശങ്കരാടി
*കോട്ടയം ചെല്ലപ്പൻ
*ജോതി
*കെ.ആർ. വിജയ
*അടൂർ പങ്കജം
*വാസന്തി.

## പിന്നണിഗായകർ
*കെ.ജെ. യേശുദാസ്
*കെ.പി. ഉദയഭാനു
*എസ്. ജാനകി
*കമലം

## അണിയറപ്രവർത്തകർ
*നിർമ്മാണം - കെ എൻ മൂർത്തി
*സംവിധാനം - പി.ബി. ഉണ്ണി
*സംഗീതം - ആലപ്പി ഉസ്മാൻ
*ഗനരചന - ലത വൈക്കം
*ബാനർ - രവി മൂവീസ്
*വിതരണം- ജ്യോതി പിക്ചേഴ്സ്, ശക്തി ഫിലിംസ്
*കഥ, തിരക്കഥ, സംഭാഷണം - വൈക്കം ചന്ദ്രശേഖരൻ നായർ
*ചിത്രസംയോജനം - ആർ ദേവരാജൻ, വി പി കൃഷ്ണൻ
*കലാസംവിധാനം - പത്മനാഭദാസ്
*ഛായാഗ്രഹണം - ചന്ദ്രൻ.

## ഗനങ്ങൾ

## അവലംബം

വർഗ്ഗം:1968-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:വി.പി. കൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:ശങ്കരാടി അഭിനയിച്ച മലയാളചലച്ചിത്രങ്ങൾ
പിത്താശയം

നട്ടെല്ലുള്ള ജീവികളിൽ പിത്തരസം ശേഖരിച്ചുവെച്ച് ആവശ്യാനുസരണം ക്രമാനുഗതമായി ചെറുകുടലിലേക്കു് കടത്തിവിടുന്ന ചെറിയ ഒരു അവയവമാണു് **പിത്താശയം** അഥവാ **പിത്തരസാശയം** (Gallbladder). മനുഷ്യരിൽ ശസ്ത്രക്രിയ വഴി ഈ അവയവം പലപ്പോഴും നീക്കം ചെയ്യേണ്ടി വരാറുണ്ടു്. കോളെസിസ്റ്റക്ടമി എന്നറിയപ്പെടുന്ന ഈ ശസ്ത്രക്രിയ താരതമ്യേന ഗുരുതരമായ ദൂഷ്യഫലങ്ങൾ ഉണ്ടാക്കാറില്ല.
 
## അവലംബം

വർഗ്ഗം:കരൾ
കാഴ്ച ചലച്ചിത്ര വേദി

കേരളത്തിലെ ഒരു ചലച്ചിത്രക്കൂട്ടായ്മയാണ് **കാഴ്ച ചലച്ചിത്രവേദി**.

2001 ൽ തിരുവനന്തപുരം ജില്ലയിലെ നെയ്യാറ്റിൻകര താലൂക്കിൽ ചലചിത്ര  സ്നേഹികളായ ഒരു കൂട്ടം യുവാക്കളുടെ കൂട്ടായ്മയായി ആരംഭിച്ചു. കലാമൂല്യമുള്ള  ചലചിത്രങ്ങൾ ജനപങ്കാളിത്തത്തോടെ നിർമ്മിക്കുകയും ചെയ്യുക എന്നതായിരുന്നു  കാഴ്ച ചലചിത്ര വേദിയുടെ ലക്ഷ്യം.
ചലചിത്ര തൽപരരായ ജനങ്ങളിൽ നിന്നും സാമ്പത്തിക സഹായം  സ്വീകരിച്ചുകൊണ്ട് 2001 ജൂണിൽ അതിശയലോകം/The wonder world എന്ന  ഹ്രസ്വചിത്രം നിർമിച്ചു. സനൽ കുമാർ ശശിധരൻ രചനയും സംവിധാനവും നിർവഹിച്ച  അതിശയലോകത്തിന് ക്യാമറ കൈകാര്യം ചെയ്തത് ഛായാഗ്രഹകനായ സണ്ണി ജോസഫും  എഡിറ്റിങ്ങ് നിർവഹിച്ചത് ബീന പോളും ആയിരുന്നു. 2003 ൽ തിരുവനന്തപുരത്തു  വെച്ചു നടന്ന അന്തർദ്ദേശീയ വിഡിയോ ഫെസ്റ്റിവലിന്റെ മൽസരവിഭാഗത്തിൽ അതിശയലോകം പ്രദർശിപ്പിച്ചു.

2008 ൽ കാഴ്ച ചലചിത്ര വേദി നിർമിച്ച പരോൾ മലയാളം ബ്ലോഗിൽ നിന്നും പിറവിയെടുത്ത ആദ്യ ചലചിത്രം എന്ന നിലയിൽ ശ്രദ്ധിക്കപ്പെട്ടു.
2012   ൽ കാഴ്ചചലച്ചിത്രവേദി നിർമിച്ച ഫ്രോഗ് എന്ന ഹ്രസ്വചിത്രം വിവിധ  അന്താരാഷ്ട്ര ഹ്രസ്വചിത്ര മേളകളിൽ പങ്കെടുക്കുകയും ചലചിത്ര അക്കാഡമിയുടെ 3  കേരളാ സ്റ്റേറ്റ് ടെലിവിഷൻ അവാർഡുകൾ നേടുകയും ചെയ്തു.
## അവലംബം


വർഗ്ഗം:മലയാളചലച്ചിത്രം
സരസ്വതി വിദ്യാനികേതൻ സ്കൂൾ, കുന്നുകര

സരസ്വതി വിദ്യാനികേതൻ സ്കൂൾ കുന്നുകര,ഭാരതീയ വിദ്യാനികേതനു കീഴിൽ പ്രവർത്തിക്കുന്ന ഒരു വിദ്യാലയം ആണ്.കുന്നുകര തണൽ ഗ്രാമസേവാ വേദിയുടെ മേൽ നോട്ടത്തിൽ ആണ് ഈ സ്ഥാപനം പ്രവര്ത്തികുന്നത്.
ഹൈഡ്രോളിക്സ്

ദ്രാവകങ്ങളുടെ മെക്കാനിക്കൽ സവിശേഷതകളെക്കുറിച്ചുള്ള പഠനമാണ് ഹൈഡ്രോളിക്സ്. 
## ദ്രാവകങ്ങളുടെ സവിശേഷതകൾ(Properties of Fluids)
## ദ്രവസമ്മർദ്ദം (Fluid Pressure)

## അവലംബം
സൈക്കോട്രിയ ബിംബിയെൻസിസ്

സപുഷ്പികളിൽ റുബിയേസീ കുടുംബത്തിലെ ഒരു ജനുസ്സായ സൈക്കോട്രിയയിലെ ഒരിനമാണ് ***സൈക്കോട്രിയ ബിംബിയെൻസിസ്*** - ***Psychotria bimbiensis***. ഇത് കാമറൂണിൽ തദ്ദേശീയമായി കാണപ്പെടുന്നു. ഈ സസ്യം സ്വാഭാവികമായി ഉഷ്ണമേഖലയിലേയും മിതോഷ്‌ണമേഖലയിലെയും താഴ്‌വരകളിലുമാണ് കാണപ്പെടുന്നത്. ഇന്നിവ ആവാസവ്യവസ്ഥയിൽ ഗുരുതരമായ വംശനാശം നേരിടുന്നു.

## അവലംബം

* Cheek, M. & Bridson, D. 2003.  ''Psychotria bimbiensis''.   2006 IUCN Red List of Threatened Species.   Downloaded on 23 August 2007.

വർഗ്ഗം:സൈക്കോട്രിയ
വർഗ്ഗം:റുബിയേസീ സസ്യകുടുംബം
ജീവ് മിൽഖാ സിംഗ്

**ജീവ് മിൽഖാ സിംഗ്** പ്രശസ്ത ഇന്ത്യൻ കായിക താരം മിൽഖാ സിങിന്റെ മകനും പ്രൊഫഷണൽ ഗോൾഫ് കളിക്കാരനുമാണ്. 1971 ഡിസംബർ 15-നു ചണ്ഡീഗഢിൽ ജനിച്ചു. ഉപരിപഠനം യുണൈറ്റഡ് സ്റ്റേറ്റ്സിൽ പൂർത്തിയാക്കി. ഇന്ത്യയിലേ ഏറ്റവും മികച്ച ഗോൾഫ് കളിക്കാരനായി കണക്കാക്കപ്പെടുന്നു.

*List of golfers with most Asian Tour wins

## അവലംബം

## പുറത്തേക്കുള്ള കണ്ണികൾ

*
*
*
*
*
*

വർഗ്ഗം:ഇന്ത്യയിലെ കായികതാരങ്ങൾ
വർഗ്ഗം:ഗോൾഫ് കളിക്കാർ
വർഗ്ഗം:1971-ൽ ജനിച്ചവർ
വർഗ്ഗം:ഡിസംബർ 15-ന് ജനിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:അർജ്ജുന പുരസ്കാരം ലഭിച്ചവർ
സൈക്കോട്രിയ ബ്രിയോണികോള

സപുഷ്പികളിൽ റുബിയേസീ കുടുംബത്തിലെ ഒരു ജനുസ്സായ സൈക്കോട്രിയയിലെ ഒരിനമാണ് ***സൈക്കോട്രിയ ബ്രിയോണികോള*** - ***Psychotria bryonicola***. ഇത് ജമൈക്കയിൽ തദ്ദേശീയമായി കാണപ്പെടുന്നു. ആവാസവ്യവസ്ഥയിൽ ഈ സസ്യം ഗുരുതരമായ വംശനാശം നേരിടുന്നു.

## അവലംബം

* World Conservation Monitoring Centre 1998.  ''Psychotria bryonicola''.   2006 IUCN Red List of Threatened Species.   Downloaded on 23 August 2007.